hotchpotch/miracl-hf-unified huggingface dataset:
พระพรหมกวี (ประกอบ ธมฺมเสฏฺโฐ)
พระพรหมกวี (พงศ์สันต์ (เดิมชื่อ ประกอบ) ธมฺมเสฏฺโฐ) (นามเดิม : ประกอบ วงศ์พรนิมิตร) (21 พฤษภาคม 2498 - ปัจจุบัน) เป็นพระราชาคณะเจ้าคณะรองฝ่ายมหานิกาย ปัจจุบันดำรงตำแหน่งเจ้าคณะภาค 13 และเจ้าอาวาสวัดกัลยาณมิตรวรมหาวิหาร
พระพรหมกวี มีนามเดิมว่าประกอบ วงศ์พรนิมิตร เกิดเมื่อวันเสาร์ แรม 15 ค่ำ เดือน 6 ปีมะแม ตรงกับวันที่ 21 พฤษภาคม พ.ศ. 2498 ณ บ้านเลขที่ 8 หมู่ที่ 2 ตำบลท่าไม้ อำเภอกระทุ่มแบน จังหวัดสมุทรสาคร บิดาชื่อ นายวงษ์ วงศ์พรนิมิตร มารดาชื่อ นางกิมล้วน วงศ์พรนิมิตร (ต่อมา ได้เปลี่ยนชื่อเป็น พงศ์สันต์)
พระพรหมกวี (ประกอบ ธมฺมเสฏฺโฐ) ได้บรรพชาเป็นสามเณร ณ วัดดอนไก่ดี ตำบลตลาด อำเภอกระทุ่มแบน จังหวัดสมุทรสาคร เมื่อวันที่ 17 พฤษภาคม พ.ศ. 2509 มีพระสมุทรคุณาจารย์ (ฮะ จนฺทสโร) เป็นพระอุปัชฌาย์
พระพรหมกวี (ประกอบ ธมฺมเสฏฺโฐ) ได้อุปสมบทในพระบรมราชานุเคราะห์ (นาคหลวง) ในพระบาทสมเด็จพระปรมินทรมหาภูมิพลอดุลยเดช ณ พระอุโบสถ วัดพระศรีรัตนศาสดาราม แขวงมพระบรมมหาราชวัง เขตพระนคร กรุงเทพมหานคร เมื่อวันที่ 4 กรกฎาคม พ.ศ. 2519 โดยมีสมเด็จพระพุทธโฆษาจารย์ (ฟื้น ชุตินฺธโร) วัดสามพระยา เขตพระนคร กรุงเทพมหานคร เป็นพระอุปัชฌาย์ พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร เขตพระนคร กรุงเทพมหานคร เป็นพระกรรมวาจาจารย์ และพระธรรมธีรราชมหามุนี (ช่วง วรปุญฺโญ) วัดปากน้ำ เขตภาษีเจริญ กรุงเทพมหานคร เป็นพระอนุสาวนาจารย์ ได้นามฉายาว่า "ธมฺมเสฏฺโฐ"
พระพรหมกวี เมื่อครั้งยังเป็นเด็กชายประกอบ วงศ์พรนิมิตร เข้าศึกษาระดับประถมศึกษาที่โรงเรียนบ้านปล่องเหลี่ยม อำเภอกระทุ่มแบน จังหวัดสมุทรสาคร จนสำเร็จการศึกษาชั้นประถมศึกษาปีที่ 4 เมื่อ พ.ศ. 2509
พ.ศ. 2510 อายุได้ 12 ปี ย้ายมาศึกษาเล่าเรียน ณ สำนักเรียนวัดไร่ขิง อำเภอสามพราน จังหวัดนครปฐม จนสอบได้นักธรรมชั้นโท จากนั้น 2 ปี คือ พ.ศ. 2512 เข้าสอบพระปริยัติธรรม แผนกบาลี สอบได้ประโยค 1-2 สำนักเรียนวัดไร่ขิง อำเภอสามพราน จังหวัดนครปฐม
พ.ศ. 2513 อายุได้ 15 ปี ย้ายมาศึกษาเล่าเรียน ณ สำนักเรียนวัดชนะสงคราม เขตพระนคร กรุงเทพมหานคร สอบได้นักธรรมชั้นเอก และสอบได้เปรียญธรรม 3 ประโยค
พ.ศ. 2519 สอบได้เปรียญธรรม 9 ประโยค (ขณะเป็นสามเณร เมื่ออายุ 20 ปี) สำนักเรียนวัดชนะสงคราม เขตพระนคร กรุงเทพมหานคร
พ.ศ. 2529 สอบได้ปริญญาเอก (สาขาประวัติศาสตร์เอเชียโบราณ) มหาวิทยาลัยมคธ รัฐพิหาร ประเทศอินเดีย
พ.ศ. 2552 ได้รับปริญญาพุทธศาสตรดุษฎีบัณฑิตกิตติมศักดิ์ สาขาวิชาพุทธศาสนา จากมหาวิทยาลัยมหาจุฬาลงกรณราชวิทยาลัย
มาร์โก ฟัน คิงเกิล
วึลแฟร์ต กอร์เนลียึส "มาร์โก" ฟัน คิงเกิล (, ) เกิดเมื่อวันที่ 1 ธันวาคม ค.ศ. 1992 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับทีมชาติเนเธอร์แลนด์และสโมสรมิลานในเซเรียอา (โดยยืมตัวมาจากเชลซี) เขาเป็นลูกชายของอาเลกซ์ ฟัน คิงเกิล อดีตนักฟุตบอลซึ่งเคยทำประตูให้กับสโมสรฟุตบอลยูเทรกต์ ในนัดที่พบกับสโมสรเอลลัสเวโรนาของการแข่งขันยูฟ่าคัพ 1987–88 รอบที่ 2
ฟัน คิงเกิล เริ่มต้นชีวิตการเป็นนักฟุตบอลกับทีมเยาวชนของเอสเบเฟ ฟีเตสเซอ (SBV Vitesse) โดยเข้าร่วมสโมสรจากเมืองอาร์เนมแห่งนี้ตั้งแต่มีอายุเพียง 7 ปีใน ค.ศ. 1999 หลังจากที่ผ่านการเล่นให้กับทีมเยาวชนมาแล้วหลายระดับอายุ ฟัน คิงเกิล ก็ได้ลงเล่นเปิดตัวกับทีมชุดใหญ่ของสโมสรใน ค.ศ. 2010 ก่อนจะทำสัญญาย้ายไปยังเชลซีด้วยค่าตัวประมาณ 8 ล้านปอนด์ในปี ค.ศ. 2013
ในระดับนานาชาติ ฟัน คิงเกิล เคยลงแข่งขันในนามของทีมชาติเนเธอร์แลนด์ ชุดอายุไม่เกิน 19 ปี และ 21 ปี ก่อนที่จะเปิดตัวกับทีมชาติชุดใหญ่ในนัดที่พบกับเยอรมนีเมื่อเดือนพฤศจิกายน ค.ศ. 2012
ลีออน พาเนตตา
ลีออน เอ็ดเวิร์ด พาเนตตา () เป็นรัฐบุรุษ, นิติกร และอาจารย์ชาวอเมริกัน ในปี ค.ศ. 2008 เขาเข้าทำงานให้กับรัฐบาลประธานาธิบดีบารัค โอบามา ในตำแหน่งผู้อำนวยการสำนักข่าวกรองกลาง (ซีไอเอ) ก่อนที่ต่อมาในปี ค.ศ. 2011 ประธานาธิบดีได้แต่งตั้งเขาขึ้นเป็นรัฐมนตรีว่าการกระทรวงกลาโหม คนที่ 23 ดำรงตำแหน่งจนถึง ค.ศ. 2013 นอกจากนี้ ในฐานะสมาชิกพรรคเดโมแครต เขายังเคยดำรงตำแหน่งสมาชิกสภาผู้แทนราษฎรจากรัฐแคลิฟอร์เนีย ตั้งแต่ปี ค.ศ. 1977–1993 และยังเคยดำรงตำแหน่งผู้อำนวยการสำนักบริหารและการงบประมาณระหว่างปี ค.ศ. 1993-1994 และยังเคยเป็นเสนาธิการทำเนียบขาวของประธานาธิบดีบิล คลินตัน ระหว่างปี ค.ศ. 1994-1997 และพาเนตตายังเป็นอาจารย์ด้านนโยบายสาธารณะที่มหาวิทยาลัยแซนตาแคลรา
ในเดือนมกราคม ค.ศ. 2008 ว่าที่ประธานาธิบดีบารัค โอบามา ประกาศวางตัวพาเนตตาในตำแหน่งผู้อำนวยการซีไอเอ ซึ่งวุฒิสภาสหรัฐได้ให้การรับรองในเดือนต่อมา ในฐานะผู้อำนวยการซีไอเอ พาเนตตาถือเป็นผู้กำกับดูแลกองทัพสหรัฐ ในปฏิบัติการเข้าโจมตีและสังหารอุซามะฮ์ บิน ลาดิน หัวหน้ากลุ่มผู้ก่อการร้ายอัลกออิดะฮ์
ในเดือนเมษายน ค.ศ. 2011 ประธานาธิบดีโอบามา ประกาศวางตัวพาเนตตาในตำแหน่งรัฐมนตรีว่าการกระทรวงกลาโหมต่อจากโรเบิร์ต เกตส์ ที่เกษียณตนเอง ซึ่งในเดือนมิถุนายนต่อมา วุฒิสภาสหรัฐมีมติเอกฉันท์รับรองพาเนตตาเป็นรัฐมนตรีกลาโหม
เยอรมันมาสเตอส์
เยอรมันมาสเตอส์ () เป็นรายการแข่งขันสนุกเกอร์อาชีพ จัดขึ้นครั้งแรกในปี 1995 มาร์ก เซลบีเป็นแชมป์คนล่าสุด
การแข่งขันเริ่มต้นในชื่อ เยอรมันโอเพน (German Open) เป็นรายการสะสมคะแนนในระหว่างปี 1995 ถึง 1997 เคยจัดขึ้นที่ แฟรงก์เฟิร์ต ออสนาบรึค และ บิงเง็นอัมไรน์ ในปีที่สาม ในปี 1998 ได้เปลี่ยนชื่อเป็น เยอรมันมาสเตอส์ (German Masters) ซึ่งไม่ได้เป็นรายการสะสมคะแนน รายการนี้ถูกยกเลิกไปและได้กลับมาอีกครั้งในฤดูกาลที่ 2010/2011 กลับมาเป็นรายการสะสมคะแนนเหมือนเดิม ปัจจุบันได้จัดที่ เทมโพโดรม ในเบอร์ลิน ตั้งแต่ปี 2011
ดารอน มาลาเคียน
ดารอน วาร์แทน มาลาเคียน (, อาร์มีเนีย: Տարոն Մալաքյան) เกิดเมื่อวันที่ 18 กรกฎาคม ค.ศ. 1975 เป็นนักร้อง-นักแต่งเพลง, นักดนตรี และโปรดิวเซอร์เพลงชาวอาร์มีเนียอเมริกัน เขาเป็นที่รู้จักกันดีในฐานะมือกีตาร์, นักแต่งเพลง, และนักร้องคนที่สองของวงดนตรีร็อก ซิสเตมออฟอะดาวน์ และเป็นนักร้องนำ, กีตาร์นำ, และนักแต่งเพลงของวง สกาส์ออนบรอดเวย์ เขาถูกจัดอันดับในรายชื่อ 100 มือกีตาร์เฮฟวีเมทัลที่ดีที่สุดตลอดกาลของกีตาร์เวิลด์ ในอันดับที่ 30
เรย์ เรียร์ดอน
เรย์ เรียร์ดอน () เกิดเมื่อวันที่ 8 ตุลาคม ค.ศ. 1932 เป็นอดีตนักสนุกเกอร์อาชีพชาวเวลส์ที่มีบทบาทสำคัญมากในกีฬานี้ในช่วงคริสต์ทศวรรษที่ 1970 ได้คว้าแชมป์ในเวิลด์แชมเปียนชิปถึงหกครั้ง แม้จะมีบุคลิกร่าเริง หน้าผากกับทรงผมที่ดำและฟันที่เย็นชาของเขาจนทำให้ได้รับฉายา "แดรกคูลา" (Dracula)
สตางค์ (ภาพยนตร์)
เรื่องราวของกลุ่มคนกลุ่มหนึ่งที่ออกตามหาเงินที่ถูกขโมยไปช่วง สงครามโลกครั้งที่ 2 แถมยังต้องเอาชีวิต
รอดจากนายตำรวจกังฉินรวมถึงการแก่งแย่ง การหักหลัง สุดท้ายแล้วพวกเขาจะพบเงินจำนวนนี้หรือไม่
= นักแสดง =
ฯลฯ
รางวัลภาพยนตร์ไทย ชมรมวิจารณ์บันเทิง ครั้งที่ 9 ประจำปี พ.ศ.2543
นักแสดงนำหญิงยอดเยี่ยม - จินตหรา สุขพัฒน์
นักแสดงสมทบหญิงยอดเยี่ยม - เข็มอัปสร สิริสุขะ
รางวัลพระราชทานพระสุรัสวดี ประจำปี พ.ศ. 2543
นักแสดงสมทบหญิงยอดเยี่ยม - จินตหรา สุขพัฒน์
หวานมันส์ ฉันคือเธอ
หวานมันส์ ฉันคือเธอ ภาพยนตร์ไทย แนวตลกเบาสมองจาก ไฟว์สตาร์โปรดักชั่น ออกฉายเมื่อวันที่ 5 กันยายน 2530 กำกับโดย สักกะ จารุจินดา นำแสดงโดย สันติสุข พรหมศิริ และ จินตหรา สุขพัฒน์
เรื่องราวสุดอลวนเริ่มต้นขึ้นเมื่อ นับเดือน นักเรียนใหม่เกิดอุบัติเหตุสลับร่างกับ ต้อล คู่อริในวัยเด็กทั้งคู่จึงต้องหาทางกลับเข้าร่างของตัวเองให้ได้
พรรคประชาชนแห่งชาติ (อินโดนีเซีย)
พรรคประชาชนแห่งชาติ (National People's Party; ภาษาอินโดนีเซีย: Partai Rakyat Nasional, PRN) เป็นพรรคการเมืองชาตินิยมในอินโดนีเซีย ชื่อเดิมของพรรคนี้คือพรรคแห่งชาติอินโดนีเซีย-เมอร์เดกา ตั้งขึ้นเมื่อเดือนกรกฎาคม พ.ศ. 2493 หลังจากแยกตัวออกมาจากพรรคแห่งชาติอินโดนีเซีย การแบ่งแยกเกิดจากกลุ่มผู้สนับสนุนของของซิดิก โยโยซูการ์โต หัวหน้าพรรคที่เกิดใหม่คือ ดร. โยดี ฆอนโดกูโซโม พรรคนี้ได้ 10 ที่นั่งในสภา โดย 5 ที่นั่งมาจากกลุ่มของสาธารณรัฐแห่งสหรัฐอินโดนีเซีย อีก 5 ที่นั่งมาจากกลุ่มของอับดุลลอห์ ไอดิต ในเดือนตุลาคม พ.ศ. 2493 พรรคนี้ได้ลงมติไว้วางใจคณะรัฐมนตรีของนัตซีรและได้เข้าร่วมในคณะรัฐมนตรี
ในเดือนมีนาคม พ.ศ. 2494 พรรคนี้ได้เข้าร่วมในกลุ่มที่ปรึกษาของพรรคการเมือง ต่อมา เมื่ออาลี ซัสโตรอามิโจโยได้จัดตั้งรัฐบาลใน พ.ศ. 2496 ดร. โยดี หัวหน้าพรรคได้เป็นรัฐมนตรีว่าการกระทรวงยุติธรรม ในการเลือกตั้ง พ.ศ. 2498 พรรคนี้ได้ 2 ที่นั่ง หลังการเลือกตั้ง พรรคได้เข้าร่วมในส่วนความก้าวหน้าแห่งชาติที่มีฐานเสียงในเกาะชวา
ใน พ.ศ. 2496 พรรคนี้ได้แยกตัวระหว่างกลุ่มผู้นำที่เป็นชาวชวา คือกลุ่มของดร. โยดี ฆอนโดกูโซโม และกลุ่มผู้นำที่ไม่ใช่ชาวชวา คือกลุ่มของ เบบาซา ดาเอ็ง ลาโล ในปีเดียวกัน พรรคนี้ได้สนับสนุนประชาธิปไตยแบบชี้นำของซูการ์โน
คณะกรรมการทบทวนสถาปัตยกรรมโอเพนจีแอล
คณะกรรมการทบทวนสถาปัตยกรรมโอเพนจีแอล หรือ โอเพนจีแอล เออาร์บี () คือกลุ่มบริษัททางอุตสาหกรรมที่บริหารจัดการข้อกำหนดของโอเพนจีแอล ก่อตั้งขึ้นเมื่อ พ.ศ. 2535 (ค.ศ. 1992) เพื่อกำหนดการทดสอบความสอดคล้องที่เป็นไปตามข้อกำหนดของโอเพนจีแอลและมาตรฐานที่จะเกิดขึ้นภายหลัง เมื่อ 31 กรกฎาคม พ.ศ. 2549 คณะกรรมการฯ ได้ลงคะแนนเสียงและมีมติให้ส่งมอบการควบคุมมาตรฐานเอพีไอของโอเพนจีแอลแก่โครโนสกรุป (Khronos Group)
สมาชิกของคณะกรรมการฯ มีทั้ง ทรีดีแล็บส์ แอปเปิล เอทีไอ เดลล์ ไอบีเอ็ม อินเทล อินวิเดีย ซิลิคอนกราฟิกส์ ซันไมโครซิสเต็มส์ และสมาชิกผู้มีส่วนร่วมอื่น ๆ ไมโครซอฟต์เคยเป็นสมาชิกเริ่มแรกในช่วงก่อตั้ง แต่ได้ถอนตัวไปเมื่อเดือนมีนาคม พ.ศ. 2546
เฉิน เหว่ยถิง
เฉิน เหว่ยถิง หรือ วิลเลียม ชาน (; ชื่อภาษาอังกฤษ: William Chan, Chen Weiting) เป็นนักร้องและนักแสดงชาวฮ่องกงที่มีชื่อเสียงมากคนหนึ่ง ที่ดังจากเรื่องมหัศจรรย์กระบี่เจ้าพิภพทางช่อง 1 เวิร์คพอยท์ทีวี
เข้าสู่วงการด้วยการเป็น 1 ในสมาชิกวง Sun Boy'z ในช่วงพ.ศ. 2549 ถึง 2551 จากนั้นก็เป็นศิลปินเดียวควบคู่กับผลงานการแสดง
ตะพาบจีน
ตะพาบจีน () เป็นตะพาบในสกุล "Pelodiscus" (/เพ-โล-ดิส-คัส/) พบกระจายอยู่ในประเทศจีนและภูมิภาคเอเชียตะวันออก
แพคการ์ด
แพคการ์ด () เป็นยี่ห้อรถยนต์ระดับหรูของสหรัฐอเมริกา ผลิตโดยแพคการ์ด มอเตอร์ คาร์ คอมพานีแห่งเมืองดีทรอยต์ รัฐมิชิแกน และสตูเดอเบเกอร์-แพ็กการ์ด คอร์ปอเรชั่นแห่งเมืองเซาท์เบนด์ รัฐอินดีแอนา ในภายหลัง รถยนต์แพคการ์ดคันแรกถูกผลิตขึ้นในปี ค.ศ. 1899 และคันสุดท้ายในปี ค.ศ. 1958
แพคการ์ดถูกก่อตั้งโดยเจมส์ วอร์ด แพคการ์ด น้องชายของเขา วิลเลียม เดาด์ แพคการ์ด และหุ้นส่วนของพวกเขา จอร์จ ลูวิส ไวส์ ที่เมืองวาร์เรน รัฐโอไฮโอ ตั้งแต่ช่วงต้น ๆ จนถึงหลังทศวรรษ 1930 รถยนต์แพคการ์ดขึ้นชื่อว่าเป็นรถยนต์หรูหราที่ขายดีที่สุดยี่ห้อหนึ่งในตลาด และได้ถูกขนานนามว่าเป็น "สาม พี" แห่งรถยนต์หรูของสหรัฐอเมริกา โดยอีกสองยี่ห้อคือเพียร์ซ-แอร์โรว์และเพียร์เลส แต่ในช่วงยุคหลังสงคราม การที่แพคการ์ดพยายามเข้าสู่ตลาดชนชั้นกลางทำให้ภาพลักษณ์ความหรูหราของแพคการ์ดจืดจางลง รวมถึงไม่สามารถหาลูกค้าจากตลาดชนชั้นกลางทดแทนได้เพียงพอ ทำให้ยอดขายโดยรวมของแพคการ์ดตกลง แพคการ์ดจึงเลิกผลิตรถราคาระดับกลาง ในปี ค.ศ. 1954 แพคการ์ดจึงตัดสินใจรวมกิจการกับสตูเดอเบเกอร์ซึ่งก็กำลังประสบปัญหาทางการเงินเช่นกัน แต่ปัญหาของสตูเดเบเกอร์นั้นร้ายแรงกว่าที่แพคการ์ดได้คาดการณ์ไว้ รวมถึงการเรียกคืนรถยนต์แพคการ์ดที่มีตำหนิหลายล้านคัน ทำให้ชื่อเสียงของแพคการ์ดเสื่อมเสีย รถแพคการ์ดคันท้าย ๆ เป็นเพียงรถสตูเดอเบเกอร์ที่ถูกนำมาเปลี่ยนเพียงชื่อและรูปลักษณ์ภายนอก จนได้ชื่อเล่นว่า "แพคการ์ดเบเกอร์" (Packardbaker) ซึ่งไม่ประสบผลสำเร็จทางยอดขาย สตูเดอเบเกอร์จึงยุติการผลิตรถแพคการ์ดในเดือนกรกฎาคม ค.ศ. 1958 และถอนชื่อแพคการ์ดออกจากตลาดรถยนต์ในปี ค.ศ. 1959
สาธารณรัฐแห่งสหภาพพม่า (พ.ศ. 2491–2505)
สาธารณรัฐแห่งสหภาพพม่า เป็นประเทศพม่าหลังจากได้รับเอกราชจากอังกฤษและปกครองด้วยรัฐบาลของพลเรือน การปกครองในยุคนี้สิ้นสุดลงใน พ.ศ. 2505 หลังการรัฐประหารของนายพลเน วิน และเปลี่ยนการปกครองประเทศเป็นสาธารณรัฐสังคมนิยมแห่งสหภาพพม่า
ในยุคนี้ มีปัญหาความขัดแย้งกับกลุ่มพรรคคอมมิวนิสต์ซึ่งมีพรรคคอมมิวนิสต์ธงแดงของทะขิ่นโส และพรรคคอมมิวนิสต์ธงขาวของทะขิ่นถั่นทุน กลุ่ม Yèbaw Hpyu ที่นำโดย โบ ลา ยอง ซึ่งเป็นสมาชิกของกลุ่มทะขิ่น 30 คน กองทัพปฏิวัติพม่าที่นำโดย โบ เซยา โบ ยาน ออง และโบ เหย่ ทุต ซึ่งเป็นสมาชิกของกลุ่มทะขิ่น 30 คนเช่นกัน โดยการสู้รบเริ่มตั้งแต่เดือนมีนาคม พ.ศ. 2491 นอกจากนั้น ยังเกิดความขัดแย้งกับขนกลุ่มน้อยคือมุสลิมในรัฐยะไข่และเกิดความขัดแย้งกับสหภาพแห่งชาติกะเหรี่ยงที่ต้องการสร้างรัฐอิสระของตนเองตั้งแต่เดือนสิงหาคม พ.ศ. 2491 ในช่วงแรก ทั้งฝ่ายคอมมิวนิสต์และฝ่ายกะเหรี่ยงยึดครองพื้นที่ไว้ได้มาก ฝ่ายรัฐบาลเริ่มคุมพื้นที่คืนได้ใน พ.ศ. 2492 ต่อมา ใน พ.ศ. 2497 ชาวกะเหรี่ยงประกาศจัดตั้งรัฐอิสระชื่อรัฐกอทูเลและได้แจ้งเรื่องไปยังสหประชาชาติเพื่อให้รับรองรัฐกอทูเล พม่าได้ตอบโต้ด้วยการปราบปรามอย่างหนัก และได้จัดตั้งรัฐกะเหรี่ยงเป็นหน่วยการปกครองในสหภาพพม่า
พื้นที่ห่างไกลทางภาคเหนือของพม่าถูกควบคุมโดยกองทัพก๊กมินตั๋งที่อพยพลงมาบริเวณนี้หลังจากที่พรรคคอมมิวนิสต์จีนได้รับชัยชนะใน พ.ศ. 2492 พม่าในยุคนี้รับความช่วยเหลือจากประเทศต่างๆในการฟื้นฟูประเทศ แต่การที่สหรัฐสนับสนุนกองทัพจีนคณะชาติที่อยู่ในพม่าทำให้พม่าปฏิเสธความช่วยเหลือจากต่างประเทศ ไม่เข้าร่วมในซีโต และสนับสนุนการประชุมบันดุงใน พ.ศ. 2498 นอกจากนั้น พม่ายังเป็นประเทศแรกที่รับรองประเทศอิสราเอลและสาธารณรัฐประชาชนจีน
ใน พ.ศ. 2501 ประเทศพม่าประสบความล้มเหลวในการฟื้นฟูเศรษฐกิจ นอกจากนั้น สันนิบาตเสรีภาพประชาชนต่อต้านฟาสซิสต์ยังแตกแยกออกเป็นสองส่วน กลุ่มหนึ่งนำโดยอูนุและติน อีกกลุ่มนำโดยบะส่วยและจอเย่ง. แม้อูนุจะประสบความสำเร็จในการนำประชาธิปไตยเข้าสู่ยะไข่โดยอูเซนดา แต่เกิดปัญหากับชาวปะโอ ชาวมอญ และชาวไทใหญ่ ปัญหาเหล่านี้ทำให้รัฐสภาไม่มีเสถียรภาพ แม้อูนุจะผ่านการลงมติไม่ไว้วางใจโดยได้รับการสนับสนุนจากแนวร่วมสหชาติ
กองทัพได้เจรจาปัญหาเกี่ยวกับพรรคคอมมิวนิสต์พม่ากับรัฐบาลของอูนุ ทำให้อูนุเชิญเน วิน ผู้บัญชาการทหารเข้ามาจัดตั้งรัฐบาล กลุ่มแนวร่วมสหชาติถูกจับกุม 400 คน และมี 153 คนถูกส่งไปยังหมู่เกาะโกโกในทะเลอันดามัน ในกลุ่มที่ถูกจับกุมมีอองทาน พี่ชายของอองซานด้วย หนังสือพิมพ์ Botahtaung Kyemon Rangoon Daily ถูกสั่งปิด
รัฐบาลของเน วินประสบความสำเร็จในการทำให้สถานการณ์มั่นคง และเกิดการเลือกตั้งใน พ.ศ. 2503 ซึ่งพรรคสหภาพของอูนุได้เสียงข้างมาก แต่เสถียรภาพไม่ได้เกิดขึ้นนาน เมื่อขบวนการสหพันธ์ฉานนำโดยเจ้าส่วยใต้ เจ้าฟ้าเมืองยองห้วยที่เป็นประธานาธิบดีคนแรกของพม่า ต้องการสิทธิตามรัฐธรรมนูญ พ.ศ. 2490 ที่ขอแยกตัวออกไปได้เมื่อรวมตัวเป็นสหภาพครบสิบปี เน วินพยายามลดตำแหน่งเจ้าฟ้าของไทใหญ่โดยแลกกับสิทธิประโยชน์ต่างๆใน พ.ศ. 2502 ในที่สุด เน วินได้ก่อรัฐประหารในวัที่ 2 มีนาคม พ.ศ. 2505 อูนุ เจ้าส่วยใต้ และอีกหลายคน ถูกจับกุม เจ้าส่วยใต้ถูกยิงเสียชีวิต เจ้าจาแสง เจ้าฟ้าเมืองสีป้อหายตัวไปอย่างไร้ร่องรอยที่จุดตรวจใกล้ตองจี
บะวีน
บะวีน (Ba Win ภาษาพม่า: ဘဝင်း, ออกเสียง: [ba̰ wɪ́ɴ]) เกิดเมื่อ 10 มิถุนายน พ.ศ. 2444 เป็นนักการเมืองชาวพม่าและเป็นรัฐมนตรีกระทรวงการค้าในรัฐบาลชั่วคราวของพม่า เป็นพี่ชายคนโตสุดของอองซานในครอบครัวที่มีลูก 9 คน จบปริญญาตรีจากมหาวิทยาลัยย่างกุ้ง และเป็นครูที่โรงเรียนแห่งชาติในตองวินจี เขาเป็นผู้บริหารโรงเรียนแห่งชาติที่ปยูใน พ.ศ. 2484 – 2485 ต่อมาเป็นรัฐมนตรีในรัฐบาลของอองซานหลังสงครามและถูกลอบสังหารพร้อมน้องชายของเขาในวันที่ 19 กรกฎาคม พ.ศ. 2490
โอน-มอง
โอน-มอง (Ohn Maung; ภาษาพม่า: အုန်းမောင် ออกเสียง: [ʔóʊɴ màʊɴ]) เกิดเมื่อ 2 กุมภาพันธ์ พ.ศ. 2455 เป็นนักการเมืองชาวพม่า ดำรงตำแหน่งรัฐมนตรีช่วยว่าการกระทรวงคมนาคมในรัฐบาลพม่าก่อนได้รับเอกราช หม่อง และคณะรัฐมนตรีอีก 6 คนรวมทั้งนายกรัฐมนตรีอองซาน ถูกลอบสังหารในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า
พอยส์ออฟออทอริตี
"พอยส์ออฟออทอริตี" () เป็นเพลงของลิงคินพาร์ก ปรากฏเป็นเพลงลำดับที่สี่ในสตูดิโออัลบั้มชุดแรกของวง "ไฮบริดทีโอรี" เพลงนี้มีเวอร์ชันเดโม มีชื่อว่า "เวอร์ติคัลลิมิต" (Vertical Limit) ซึ่งมีเนื้อเพลงในท่อนแร็ปของไมค์ ชิโนะดะที่แตกต่างจากเวอร์ชันในอัลบั้ม "ไฮบริดทีโอรี" ส่วนในท่อนของเชสเตอร์ เบนนิงตัน จะไม่แตกต่างจากเพลงในเวอร์ชันอัลบั้ม เพลงนี้ออกจำหน่ายเป็นซิงเกิลโปรโมตในปี พ.ศ. 2544 และยังได้นำไปรีมิกซ์ ในชื่อเพลงว่า "Pts.OF.Athrty" รวมอยู่ในอัลบั้ม "รีแอนิเมชัน"
ระหว่างปี พ.ศ. 2550 และ พ.ศ. 2552 เพลงนี้ได้แสดงสดโดนมีท่อนแร็ปอินโทรและเอาต์โทรจากเพลงอื่นมาประกอบด้วย ตัวอย่างเช่น เพลง "พอยส์ออฟออทอริตี" ในเวอร์ชันแสดงสดจากอัลบั้ม "" โดยมีอินโทรจากเพลง "เพทริไฟด์" ในตอนเริ่ม และเอาต์โทร "แดร์เดย์โก" ในตอนท้าย
โยนี (ภาษาสันสกฤต)
โยนี หรือ โยนิ ( ) เป็นภาษาสันสกฤตหมายถึงอวัยวะเพศหญิง ตรงข้ามกับลึงค์ คำนี้มีหลายความหมายตามบริบท เช่น มดลูก สถานที่เกิด เกสรตัวเมีย ฐานรองรับ แหล่งที่มา ต้นกำเนิด น้ำพุ บ้าน รัง เพนียด แหล่งเก็บรักษา ที่นั่ง ปัญญา
ในคัมภีร์พระเวทโบราณของอินเดียปรากฏคำ "โยนิ" ในหลายบริบท โดยปรัชญาของฮินดูตามลัทธิตันตระ โยนีเป็นต้นกำเนิดของชีวิตและเป็นตัวแทนเชิงนามธรรมของศักติและเทวี อันเป็นพลังสร้างสรรค์ที่เคลื่อนที่ผ่านไปทั่วเอกภพ
ลึงค์เป็นพลังสร้างสรรค์ของธรรมชาติและเป็นตัวแทนของพระศิวะ หินลึงค์มักวางอยู่ในโยนี โยนีเป็นต้นกำหนดของสิ่งทั้งปวงซึ่งหากปราศจากโยนีแล้ว ความเป็นบุรุษก็ไร้ค่าและปราศจากความหมาย ลึงค์และโยนีอยู่ร่วมกันเป็นตัวแทนนามธรรมของการสรรค์สร้าง
ตามความเชื่อของนิกายศักติ มีการเฉลิมฉลองและบูชาโยนิระหว่าง อัมพุพาจี เมลา เทศกาลประจำปีที่จัดในเดือนมิถุนายน ในรัฐอัสสัม ประเทศอินเดีย เป็นการเฉลิมฉลองการมีระดูของโลก การสักการะมีระดูประจำปีของเทพีกามาขยา จัดขึ้นในวัดกามาขยา ซึ่งจะปิดเป็นเวลา 3 วันแล้วจึงเปิดใหม่เพื่อรับผู้แสวงบุญ วัดแห่งนี้เป็นสถานที่สำคัญแห่งหนึ่งของโลกมีผู้มาเยี่ยมชมเป็นล้านคนต่อปี และระหว่างสี่วันของเทศกาลดังกล่าวมีผู้มาแสวงบุญกว่า 100,000 คน
เรย์ คอร์เดโร
เรย์ คอร์เดโร () หรือ อังเคิลเรย์ เกิดเมื่อวันที่ 12 ธันวาคม พ.ศ. 2467 ชาวฮ่องกง เป็นผู้ประกาศและนักจัดรายการวิทยุ ของสถานีโทรทัศน์และวิทยุแห่งฮ่องกง ที่ได้รับการจัดลำดับโดย กินเนสบุ๊คเวิลด์เรคคอร์ด ให้เป็นนักจัดรายการวิทยุที่จัดรายการติดต่อกันยาวนานที่สุดในโลก ครอบครัวของ อังเคิลเรย์ เป็นชาวโปรตุเกส ที่ย้ายมาจากมาเก๊า
อังเคิลเรย์ เริ่มทำงานครั้งแรกเป็นผู้คุมในเรือนจำสแตนเลย์ ต่อมาไปทำงานเป็นเสมียนที่ ธนาคารฮ่องกงและเซี่ยงไฮ้แบงค์ ในช่วงสงครามโลกครั้งที่สอง เมื่ออายุ 25ปี เริ่มทำงานที่เกี่ยวข้องกับการจัดรายการวิทยุโดยเป็น คนเขียนสคริปต์รายการที่ RTV ฮ่องกง (ปัจจุบันคือ ATV) ต่อมาได้รับการโปรโหมตให้เป็น ผู้จัดรายการเพลงประเภทโปรเกรสซีฟแจ๊ส
เริ่มทำงานให้ สถานีโทรทัศน์และวิทยุแห่งฮ่องกง ในปี พ.ศ. 2503 ในฐานะหัวหน้าผู้จัดรายการเพลงประเภทไลท์มิวสิค ในปี พ.ศ. 2513 จึงเริ่มจัดรายการที่มีชื่อว่า ออลเดอะเวย์วิทเรย์ ซึ่งออกอากาศต่อเนื่องมาถึงปัจจุบัน ในตลอดช่วงอาชีพการทำงานของเขาได้สัมภาษณ์นักร้องนักดนตรีมากมายรวมทั้ง เดอะบีเทิลส์ ถึง 3ครั้ง
อังเคิลเรย์ ได้รับพระราชทานเหรียญ BBS MBE จาก สมเด็จพระราชินีนาถเอลิซาเบธที่ 2 แห่งสหราชอาณาจักร
เครื่องหมายบริการ
เครื่องหมายบริการ () เป็นเครื่องหมายการค้าที่ใช้ระบุบริการ มิใช่ผลิตภัณฑ์ เมื่อจดทะเบียนเครื่องหมายบริการกลางแล้ว สามารถใช้สัญลักษณ์จดทะเบียนมาตรฐาน ® ได้ ก่อนจดทะเบียน การใช้สัญลักษณ์เครื่องหมายบริการ (SM ตัSM
วยก) เป็นการปฏิบัติทั่วไป
สกุลหมูป่าหน้าหูด
สกุลหมูป่าหน้าหูด สัตว์กีบคู่จำพวกหนึ่ง จัดอยู่ในวงศ์ย่อย Phacochoerinae และสกุล "Phacochoerus" ในวงศ์หมู (Suidae)
หมูป่าหน้าหูด มีลักษณะแตกต่างจากหมูป่าทั่วไปอย่างเห็นได้ชัดเจน คือ มีลักษณะตัวโต หน้าแบนกว้าง ตาเล็ก มีจุดเด่นคือใต้ตาทั้งสองข้างมีก้อนเนื้อคล้ายหูดขนาดใหญ่ปรากฏอยู่ มีเขี้ยวโง้งออกมานอกปากเห็นชัดเจน ซึ่งเขี้ยวนี้จะใหญ่กว่าหมูป่าทั่วไป ประโยชน์ของการมีหูดนี้คือ ช่วยป้องกันใบหน้าและดวงตาเมื่อต่อสู้กัน อีกทั้งยังเป็นเครื่องหมายที่บ่งบอกถึงความแตกต่างระหว่างเพศอีกด้วย โดยในตัวผู้จะมีทั้งหูดและเขี้ยวโง้งยาวกว่าตัวเมีย เขี้ยวของตัวผู้จะมีเขี้ยวด้านบนถึงสองเขี้ยว มีความยาวได้ถึง 20 เซนติเมตร ซึ่งนอกจากใช้ต่อสู้แล้ว ยังสามารถใช้ประโยชน์ในการขุดหาอาหารได้อีกด้วย ซึ่งจากหมูจำพวกอื่น
หมูป่าหน้าหูด มีขนสาก ๆ ปกคลุมตัว แต่เมื่อมองจากระยะไกลจะเห็นว่าส่วนคอไปจนถึงใบหน้าจะไม่มีขน แต่จะมีขนแผงหลังไปจนถึงส่วนหัว หมูป่าหน้าหูดขุดกินอาหารจำพวกพืชเป็นหลัก เช่น หน่อไม้, รากพืชต่าง ๆ ตลอดจนถึงสัตว์ขนาดเล็ก ๆ ด้วย แม้จะมีรูปร่างลักษณะน่าเกรงขาม แต่หมูป่าหน้าหูดกลับมีอุปนิสัยขี้ตื่นตกใจและขี้ขลาดกว่าหมูป่าธรรมดา เมื่อพบกับศัตรูมักจะเป็นฝ่ายวิ่งหนีมากกว่าสู้
พบกระจายพันธุ์ในพื้นที่เปิดโล่งของทวีปแอฟริกา นับตั้งแต่ส่วนแอฟริกาใต้สะฮาราลงไป
แบ่งออกได้เป็น 2 ชนิด
Rucervus
Rucervus (/รู-เซอ-วัส/) เป็นสกุลของกวางที่กระจายพันธุ์ในอินเดีย, เนปาล, อินโดจีน และเกาะไหหลำ ของจีน ส่วนใหญ่สูญเสียถิ่นที่อยู่อาศัยจากการทำลายป่า รวมทั้งถูกล่า และมีบางชนิดที่สูญพันธุ์ไปแล้ว
กวางในสกุลนี้เคยถูกรวมเป็นสกุลเดียวกันกับสกุล "Cervus" แต่ถูกจัดให้เป็นสกุลต่างหาก ตามหลักของความแตกต่างทางสัณฐานวิทยา ตามหลักฐานทางพันธุกรรมแล้ว ละองละมั่งควรจะใช้สกุล "Cervus" ขณะที่ทั้ง 2 ชนิดที่เหลือยังใช้ที่สกุล "Rucervus" อยู่ หรืออย่างน้อยก็ย้ายไปในสกุล "Axis"
จำแนกออกได้เป็น 3 ชนิดนอกจากนี้แล้วในส่วนของละองละมั่ง บางครั้งอาจใช้ชื่อสกุล " Panolia" และมีความใกล้เคียงกับกวางเดวิดรวมถึงอาจแบ่งออกได้อีกเป็น 2 หรือ 3 ชนิด
ซันไก
ซันไก (; ) เป็นละองละมั่งชนิดย่อยชนิดหนึ่ง เป็นสัตว์เฉพาะถิ่นที่พบในรัฐมณีปุระ ประเทศอินเดีย ที่เดียวเท่านั้น
ซันไก ถูกค้นพบเป็นครั้งแรกโดยนายทหารชาวอังกฤษ คือ ร้อยตรีเพอร์ซี เอลด์ (Percy Eld) ในปี ค.ศ. 1841 โดยถือเป็นละองละมั่งชนิดแรกที่ถูกค้นพบ จึงถือว่าเป็นชนิดต้นแบบของละองละมั่งด้วย เมื่อถูกพบครั้งแรกมีรายงานว่าเป็นกวางพื้นเมืองที่พบในเมืองมณีปุระ ในรัฐอัสสัม ทางภาคตะวันออกเฉียงเหนือของประเทศอินเดีย คำว่า "ซันไก" (संगाई) เป็นภาษาฮินดี ที่ใช้เรียกกวางชนิดนี้ เป็นกวางประหลาดชนิดใหม่ที่มีเขาบนหัว ยื่นออกมาที่หน้าผาก ต่างจากกวางทั่ว ๆ ไป จึงตั้งชื่อสามัญภาษาอังกฤษว่า "Brow-antlered Deer" แต่มักนิยมเรียกกันว่า "Eld’s Deer" ตามชื่อเอลด์ในฐานะของผู้ค้นพบครั้งแรก ต่อมาจึงได้มีการศึกษาจำแนกและตั้งชื่อกวางที่พบชนิดใหม่นี้ตามหลักอนุกรมวิธาน เป็น "Cervus eldi" McClelland, 1842 ซันไกมีความแตกต่างจากละองละมั่งพันธุ์ไทยและละองละมั่งพันธุ์พม่า ตรงที่ส่วนปลายของลำเขาไม่โค้งงอหักเป็นตะขอมาข้างหน้า และมีแขนงกิ่งปลายเขาเพียง 2 แขนงเท่านั้น
ซันไก อาศัยอยู่ในพื้นที่ชุ่มน้ำ แต่กีบเท้าก็สามารถปรับตัวได้เป็นอย่างดีเมื่ออยู่ในพื้นที่ลุ่ม เขาจะมีการผลัดทุกปีและจะมีขนาดใหญ่ที่สุดในฤดูผสมพันธุ์ มีอายุยืนเต็มที่ในธรรมชาติ 10 ปี ปัจจุบันจะพบประชากรซันไกกระจายพันธุ์อยู่ที่ทางตอนใต้ของทะเลสาบลอกตัก ซึ่งเป็นทะเลสาบน้ำจืดที่มีขนาดใหญ่ที่สุดของภาคตะวันออกของอินเดีย ภายในอุทยานแห่งชาติไคบุลแลมเจา ประมาณ 45 กิโลเมตรจากเมืองอิมผาล เป็นสัตว์ได้รับความคุ้มครอง และถือเป็นสัตว์ประจำรัฐมณีปุระ
กวางรูซาชวา
กวางรูซาชวา หรือเรียกสั้น ๆ ว่า กวางรูซา (; ) เป็นกวางชนิดหนึ่ง มีถิ่นกำเนิดที่เกาะชวาของอินโดนีเซีย ลักษณะโดยทั่วไป คือเป็นกวางขนาดกลาง ลำตัวมีสีน้ำตาลเหลือง-น้ำตาลเทา บริเวณใต้คอและใต้ท้องมีสีน้ำตาลอ่อน เพศเมียจะมีสีอ่อนกว่าเพศผู้ น้ำหนักเมื่อโตเต็มที่ของตัวผู้ประมาณ 120-160 กิโลกรัม ตัวเมีย 65-90 กิโลกรัม ความยาวรอบตัว 1.3-2.5 เมตร ความยาวหาง 10-30 เซนติเมตร เมื่อโตเต็มที่ทั้งตัวผู้และตัวเมียจะมีความสูงเท่ากับ 110 เซนติเมตรและ 90 เซนติเมตรตามลำดับ
การจำแนกแบ่งออกได้เป็น 6 ชนิดย่อย ดังนี้
อุปนิสัยของกวางรูซาชวา มักอยู่เป็นฝูงใหญ่ในบริเวณป่าโปร่ง ทุ่งหญ้า ตามพุ่มไม้เมื่อต้องการพักผ่อนจะหลบไปซ่อนตัวในป่าทึบ ไม่ชอบพื้นที่ที่มีน้ำท่วมขัง แยกฝูงตัวผู้ตัวเมีย ตัวผู้จะคุมฝูงเฉพาะฤดูผสมพันธุ์ในช่วงฤดูผสมพันธุ์ตัวผู้ที่มีศักดิ์สูงจะเข้าคุมฝูงและจัดตั้งฮาเร็มของตัวเอง แผดเสียงร้องดัง ส่งเสียงคำรามท้าทายตัวอื่น มีการต่อสู้แย่งชิงตัวเมียจนบางครั้งต่อสู้กันถึงตาย ระบบสังคมในฝูงของกวางตัวเมียที่มีอายุมากจะเป็นผู้นำภายในฝูง
กวางรูซาชวาถือเป็นสัตว์เศรษฐกิจที่มีการเพาะเลี้ยงกันในเชิงพาณิชย์ เพื่อเอาเขากวางอ่อน และเนื้อในการบริโภค นิยมเลี้ยงกันในออสเตรเลีย นิวซีแลนด์ และไทย
การพิจารณาคดีแพทย์
การพิจารณาคดีแพทย์เนือร์นแบร์ก () หรือมีชื่อสำนวนอย่างเป็นทางการว่า คดีระหว่างสหรัฐอเมริกา กับคาร์ล บรันดท์ และพวก (United States of America v. Karl Brandt, et al.) เป็นการพิจารณาคดีอาชญากรรมสงครามของแพทย์ชาวเยอรมัน 12 คดีชุดแรกซึ่งทางการสหรัฐอเมริกาจัดในเขตยึดครองของตนในเนือร์นแบร์ก ประเทศเยอรมนี หลังสงครามโลกครั้งที่สองยุติ การพิจารณาคดีเหล่านี้จัดในศาลทหารสหรัฐ มิใช่ในศาลทหารระหว่างประเทศ แต่จัดในบางห้องของวังสันติภาพ การพิจารณาคดีดังกล่าวเรียกรวมว่า "การพิจารณาคดีเนือร์นแบร์กลำดับหลัง" หรืออย่างเป็นทางการว่า "การพิจารณาคดีอาชญากรสงครามต่อศาลทหารเนือร์นแบร์ก"
จำเลย 20 ใน 23 คนเป็นแพทย์ และถูกกล่าวหาว่าเกี่ยวข้องในการทดลองมนุษย์ของนาซีและการสังหารหมู่โดยอำพรางเป็นการุณยฆาต
ผู้พิพากษาในคดีนี้ซึ่งนั่งพิจารณาต่อศาลทหาร 1 ได้แก่ วัลเทอร์ บี. บีลส์ (ประธานผู้พิพากษา) จากรัฐวอชิงตัน, แฮโรลด์ แอล. ซีบริงจากรัฐฟลอริดา และจอห์นสัน ที. ครอว์ฟอร์ดจากรัฐโอคลาโฮมา โดยมีวิกเตอร์ ซี. สเวียริงเกน อดีตผู้ช่วยพิเศษของอัยการสูงสุดแห่งสหรัฐอเมริกา เป็นผู้พิพากษาสำรอง หัวหน้าทนายความสำหรับการพิจารณาคดี คือ เทลฟอร์ด เทย์เลอร์ และหัวหน้าอัยการ คือ เจมส์ เอ็ม. แม็กฮานีย์ มีการยื่นคำฟ้องคดีอาญาอุกฉกรรจ์เมื่อวันที่ 25 ตุลาคม ค.ศ. 1946 การพิจารณาคดีกินเวลาตั้งแต่วันที่ 9 ธันวาคมปีนั้นจนวันที่ 20 สิงหาคม ค.ศ. 1947 ในบรรดาจำเลย 23 คน ได้รับปล่อยตัวเจ็ดคนและได้รับโทษประหารชีวิตเจ็ดคน ที่เหลือได้รับโทษจำคุกตั้งแต่สิบปีจนตลอดชีวิต
Cervus
Cervus (/เซอ-วัส/) เป็นสกุลของกวาง ที่พบกระจายพันธุ์ในยูเรเชีย, แอฟริกาเหนือ และบางส่วนของอเมริกาเหนือ
เดิมสกุลนี้เคยถูกจัดให้เป็นสกุลหลักของกวาง ร่วมกับสกุลอื่น ๆ คือ "Dama", "Elaphurus" และ "Hyelaphus" และจนถึงปลายปี ค.ศ. 1980 ก็ยังคงใช้อยู่ รวมถึงสมาชิกของสกุล "Przewalskium", "Rucervus" และ "Rusa" ยกเว้นกวางดาว ("Axis axis"), บาราซิงก้า ("Rucervus duvaucelii"), สมัน ("R. schomburgki") และทุกชนิดในสกุล "Dama" ซึ่งมีหลักฐานทางพันธุกรรมแสดงให้เห็นว่าทุกชนิดควรจะกลับไปสกุล "Cervus" เหมือนเดิม
ปัจจุบัน "Cervus" ถูกแบ่งออกได้เป็น 3 ชนิด
Hyelaphus
Hyelaphus เป็นสกุลของกวางขนาดเล็กสกุลหนึ่ง พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ โดยทั่วไปแล้วมีลำตัวสีน้ำตาล ทั้งหมดเป็นชนิดที่ถูกคุกคามในธรรมชาติ และใน 2 จาก 3 ชนิด เป็นชนิดที่พบกระจายพันธุ์เฉพาะบนเกาะเล็ก ๆ แต่เดิมสกุลนี้เคยถูกจัดให้เป็นสกุลย่อยของสกุล "Axis" แต่ปัจจุบันด้วยหลักฐานทางพันธุกรรมพบว่ากลับมีความใกล้ชิดกับสกุล "Rusa" มากกว่า จำให้ถูกแยกออกเป็นสกุลต่างหาก
นางงามจักรวาล 1995
นางงามจักรวาล 1995 () เป็นการจัดการประกวดนางงามจักรวาล ครั้งที่ 44 จัดขึ้นเมื่อวันที่ 12 พฤษภาคม พ.ศ. 2538 (ตามเวลาของประเทศไทย) ณ กรุงวินด์ฮุก สาธารณรัฐนามิเบีย ในปีนี้มีตัวแทนสาวงามเข้าร่วมประกวดทั้งหมด 82 ประเทศ โดยมี สุมิตรา เซน นางงามจักรวาล 1994 ได้มอบมงกุฏให้กับ เชลซี สมิธ สาวงามจากสหรัฐอเมริกา ครองตำแหน่งนางงามจักรวาลประจำปีนี้
รายชื่อคณะกรรมการในวันตัดสิน ประกอบไปด้วย:
Dipsacaceae
Dipsacaceae เป็นวงศ์ของพืชมีดอกที่อยู่ในอันดับ Dipsacales มีสมาชิก 350 สปีชีส์ ปัจจุบันสมาชิกของวงศ์นี้ถูกย้ายไปอยู่ในวงศ์ Caprifoliaceae เป็นพืชพื้นเมืองในเขตอบอุ่น พบในยุโรป เอเชีย และแอฟริกา
สกุลที่เคยอยู่ในวงศ์นี้ได้แก่:.
รูมอะโลน
รูมอะโลน () เป็นละครชุด ที่ผลิตโดยจีเอ็มเอ็มทีวี โดยซีรีส์เรื่องนี้นำเสนอเรื่องราวความเหงาในรูปแบบต่างๆของหนุ่มสาวในยุคโซเชียลผ่านตัวแทนและเจ้าของห้องพักในคอนโดใหญ่แห่งหนึ่ง กำกับการแสดงโดย ณัฐพงษ์ มงคลสวัสดิ์ ออกอากาศทางช่องวัน และแบงแชนแนล
รูมอะโลนทั้งสองซีซัน ได้ถูกนำกลับมาออกอากาศซ้ำอีกครั้ง ทางช่องจีเอ็มเอ็ม 25 ในวันที่ 1 กรกฎาคม พ.ศ. 2561 เพื่อทดแทนรายการ ทอล์ก-กะ-เทย ซึ่งจะย้ายไปออกอากาศทางช่องวันในวันและเวลาใหม่แทน
รูมอะโลน 401-410 เป็นซีรีส์ที่นำเสนอเรื่องราวของคนเหงาในยุคโซเชียล ที่ต่างคนต่างอาศัยอยู่คนเดียวภายในห้องพักชั้นเดียวกันตั้งแต่ห้อง 401 ไปจนถึงห้อง 410 แม้จะมีชีวิตประจำวันที่แตกต่างกัน แต่สิ่งหนึ่งที่เจ้าของห้องทั้ง 10 คนต้องเผชิญเหมือนกัน นั่นคือความเหงา โลกเสมือนบนช่องทางออนไลน์จึงกลายเป็นทางออกสำหรับการมีเพื่อนสักคนไว้ติต่อสื่อสาร แต่เมื่อกลับมาสู่โลกแห่งความเป็นจริง ความเหงาของพวกเขาก้ยังคงอยู่เช่นเดิม เนื้อเรื่องเล่าผ่านตัวละครทั้ง 10 คน ว่าพวกเขาจะรับมือกับความเหงาของตัวเองอย่างไร
หนึ่งปีผ่านไป หลังจากบทสรุปที่บางคนผิดหวัง และบางคนสมหวัง บางคนชัดเจน และบางคนยังมีเรื่องที่ค้างคา พวกเขาจึงกลับมาอีกครั้งและค้นพบว่า การมีความรัก ไม่ใช่คำตอบสุดท้ายของการหยุดความเหงา และการมีเขา ก็ไม่ได้ทำให้เราหยุดเสียน้ำตา เรื่องราวที่เข้มข้นขึ้น น่าลุ้นขึ้น น่าสงสารขึ้น หลากหลายขึ้น ฟินมากขึ้น แทนใจคนดูมากขึ้น เต็มอิ่มมากขึ้น และคาดเดาไม่ได้มากขึ้น กำลังจะถูกบอกเล่าอีกครั้ง
สกุลเอื้องหมายนา
สกุลเอื้องหมายนา หรือ Costus เป็นสกุลของไม้ล้มลุกอายุหลายปีอยู่ในวงศ์ Costaceae ซึ่งตั้งชื่อโดยลินเนียสใน พ.ศ. 2296 แพร่กระจายในเขตกึ่งเขตร้อนของเอเชีย แอฟริกา และอเมริกา มีหลายสปีชีส์ที่เคยจัดอยู่ในสกุล "Costus" แต่ได้ย้ายไปอยู่ในสกุลอื่น ได้แก่สกุล "Alpinia, Amomum, Caulokaempferia, Chamaecostus, Dimerocostus, Hellenia, Paracostus, Renealmia, Tapeinochilos," เป็นต้น
อาลี คาร์เตอร์
แอลลิสเตอร์ "อาลี" คาร์เตอร์ () เกิดวันที่ 25 กรกฎาคม ค.ศ. 1979 ในโคลเชสเตอร์ เอสเซกซ์ เป็นนักสนุกเกอร์อาชีพชาวอังกฤษที่อาศัยอยู่ในเมืองเชล์มสฟอร์ด เขาเป็นรองแชมป์ในเวิลด์แชมเปียนชิปถึงสองครั้งโดยแพ้ให้กับรอนนี โอซุลลิแวน ในปี 2008 และ 2012 เขายังคว้าแชมป์สามรายการและเคยขึ้นอันดับสองในการจัดอันดับโลก
หน่วยสืบราชการลับ
หน่วยสืบราชการลับ () เป็นหน่วยงานของรัฐที่รับผิดชอบการในเรื่องการแสวงหาข้อมูลที่เกี่ยวข้องกับเรื่องของราชการซึ่งเป็นความลับ
สกุลกระดุม
สกุลกระดุม หรือ Eriocaulon เป็นสกุลที่มีสมาชิก 400 สปีชีส์ในวงศ์ Eriocaulaceae มีการกระจายพันธุ์ที่กว้างขวางในเขตร้อนโดยเฉพาะเอเชียใต้และอเมริกา มีส่วนน้อยพบในเขตอบอุ่น โดยมีประมาณ 10 สปีชีส์ในสหรัฐอเมริกา พบ 2 สปีชีส์ในแคนาดา ในจีนพบ 35 ส่วนใหญ่พบทางใต้ มีเพียงสปีชีส์เดียวที่พบในยุโรป ("E. aquaticum") ในไอร์แลนด์และสกอตแลนด์ที่ติดกับมหาสมุทรแอตแลนติก
ข้อมูลต่อไปนี้นำมาจาก: the "Flora of North America", the "Flora of China", และได้รับการยอมรับจาก "Australian Plant Name Index",
เนื้อทรายอินโดจีน
เนื้อทรายอินโดจีน หรือ เนื้อทรายไทย (; ) เป็นกวางชนิดเนื้อทราย ("H. porcinus") ชนิดหนึ่ง โดยในอดีตเคยถูกจัดให้เป็นชนิดย่อย แต่ในปัจจุบันได้ถูกจำแนกออกมาต่างหาก
พบกระจายพันธุ์ในไทย, ลาว, กัมพูชา, เวียดนาม และตอนใต้ของเมียนมาร์ เนื้อทรายอินโดจีนในประเทศไทยเคยพบชุกชุมตามที่ราบต่ำหรือป่าโปร่ง ยกเว้นทางภาคใต้ เดิมเคยถูกจัดให้เป็นสัตว์ป่าสงวน เพราะอยู่ในภาวะใกล้สูญพันธุ์ แต่ปัจจุบันได้ถูกถอดออกจากการเป็นสัตว์ป่าสงวนแล้ว เนื่องจากสามารถเพาะขยายพันธุ์ฺในที่เลี้ยงและนำไปปล่อยคืนสู่ธรรมชาติในปริมาณที่มากพอควร และสามารถขยายพันธุ์ได้เอง โดยเฉพาะที่เขตรักษาพันธุ์สัตว์ป่าภูเขียว จังหวัดชัยภูมิ
ย็อนช็อน
ย็อนช็อน () เป็นอำเภอในจังหวัดคย็องกี ประเทศเกาหลีใต้ อำเภอนี้มีเส้นทางรถไฟโคเรล ซึ่งเชื่อมระหว่าง โซล ประเทศเกาหลีใต้กับประเทศเกาหลีเหนือ
อำเภอย็อนช็อนเป็นสถานที่เกิดยุทธการสะพานยุลตง ในสงครามเกาหลี ซึ่งเกิดการปะทะกันระหว่างกองกำลังฟิลิปปินส์กับจีน โดยกองกำลังฟิลิปปินส์เสียฐานที่มั่นให้กับกองกำลังของจีนในการบุกโจมตีของกองกำลังจีนในฤดูใบไม้ผลิครั้งแรก
สะใภ้ไร้เงา
สะใภ้ไร้เงา เป็นละครโทรทัศน์แนวดราม่าสยองขวัญ ผลิตโดย บริษัท นวประทานพร จำกัด บทประพันธ์ ปิยพร วายุภาพ บทโทรทัศน์ อรุณแก้ว กำกับการแสดงโดย นิรันดร์ ธรรมปรีชา นำแสดงโดย เขตต์ ฐานทัพ, ณัฐชา นวลแจ่ม ร่วมด้วยนักแสดงอีกมากมาย เริ่มออกอากาศภายในปี พ.ศ. 2559 ทางช่อง ช่อง 7 สี และ ช่อง 7 HD
ขบวนการดาวกระจาย นินนินเจอร์
ขบวนการดาวกระจาย นินนินเจอร์ หรือ ชูริเคน เซนไท นินนินเจอร์ () เป็นภาพยนตร์แนวขบวนการนักสู้ลำดับที่ 39 เริ่มออกอากาศที่ประเทศญี่ปุ่น ในวันที่ 22 กุมภาพันธ์ ค.ศ. 2015 ทางสถานีทีวีอาซาฮี ทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์
สำหรับประเทศไทย ลิขสิทธิ์โดย โรส เอ็นเตอร์เทนเมนท์ คอร์ปอเรชั่น ใช้ชื่อว่า ขบวนการดาวกระจาย นินนินเจอร์ ออกอากาศทางช่อง 3 แฟมิลี่ ทุกวันเสาร์ เวลา 8.30 น. เริ่มวันเสาร์ที่  24 ธันวาคม 2016 และออกอากาศทางช่อง Gang Cartoon ทุกวันอาทิตย์ เวลา 08.30 น.และทุกวันศุกร์ เวลา 16.30 น. เริ่มตอนแรกวันที่ 25 ธันวาคม 2016
ยังพย็อง
ยังพย็อง () เป็นอำเภอในจังหวัดคย็องกี ประเทศเกาหลีใต้
หมู่บ้านจีพย็อง ที่ตั้งอยู่ในอำเภอยังพย็องเป็นสถานที่เกิดยุทธการหมู่บ้านจีพย็อง ในสมัยสงครามเกาหลี ซึ่งเป็นการปะทะกันระหว่างกองกำลังของจีนกับกองกำลังสหประชาชาติ (สหรัฐและฝรั่งเศส)
พฤกษ์
พฤกษ์, ซึก, มะรุมป่า หรือ จามจุรีทอง (พจนานุกรม ฉบับราชบัณฑิตยสถาน เรียกว่า จามจุรี; ) เป็นพืชวงศ์ถั่ว เป็นไม้ยืนต้น เปลือกสีเทาเข้มหรือสีน้ำตาล แตกเป็นร่อง ใบประกอบ ดอกออกเป็นช่อกระจุก เกสรตัวผู้เป็นพู่จำนวนมาก ผลเป็นฝัก ผิวเกลี้ยงเป็นมัน ภายในมีเมล็ดแบน ๆ จำนวนมาก
พฤกษ์มีการนำมาใช้ประโยชน์ในการจัดการสิ่งแวดล้อม สมุนไพร และใช้เนื้อไม้ ปลูกเป็นไม้ให้ร่มเงาในอเมริกาเหนือและอเมริกาใต้ ในอินเดียและปากีสถานใช้ประโยชน์จากเนื้อไม้ เนื้อไม้ของพฤกษ์มีความหนาแน่น 0.55-0.66 g/cm หรือสูงกว่า
ลิ้นงูเห่า
ลิ้นงูเห่า เป็นไม้ล้มลุกกึ่งเลื้อยในวงศ์ Acanthaceae ไม่ค่อยแตกกิ่งแขนง ใบเดี่ยว เรียงตรงข้าม ใบบาง ขอบใบเป็นคลื่น ดอกช่อ ออกที่ปลายยอด มีดอกย่อยช่อละ 12 – 20 ดอก ดอกย่อยในช่อบานไม่พร้อมกัน สีส้ม ปลายแยกเป็น 2 แฉก เป็นไม้ถิ่นเดียวของไทย พบเฉพาะทางภาคตะวันออก กระจายพันธุ์ในเขตฉะเชิงเทรา ระยอง จันทบุรี และตราด ชื่อสปีชีส์ตั้งเป็นเกียรติแก่ประเทศไทย
ลักษณะต้นคล้ายพญายอแต่ใบกว้างกว่า สีเขียวเข้มกว่า ช่อดอกโตกว่า ใช้เป็นยาได้เช่นเดียวกับพญายอใช้เป็นไม้ประดับได้ด้วย
กัว ผิ่นเชา
กัว ผิ่นเชา หรือ ดีแลน กัว (; ชื่อภาษาอังกฤษ: Dylan Kuo, Guo Pinchao) เป็นนักร้องและนักแสดงชาวไต้หวันที่มีชื่อเสียงมากคนหนึ่ง เขาโด่งดังมาจากเรื่อง เดิมพันรัก เดิมพันชีวิต ในบทหยีฮ่าว 
กัวผิ่นเซา หรือ ดีแลน กัว มีอีกชื่อว่า ไอรอนส์ กว๊อก เกิดวันที่ 8 มิถุนายน 2520 ที่กรุงไทเป ไต้หวัน สูง 189 เซนติเมตร หนัก 76 กิโลกรัม สัดส่วน 39-32-39 กรุ๊ปเลือดโอ ชอบสีฟ้า สัตว์ที่ชอบ หมีแพนด้า ดาราคนโปรดคือทอม แฮงก์ส แนวเพลง ฮิพฮอพ อาร์แอนด์บี และโรแมนซ์ ชอบสวมเสื้อผ้าสบายๆ ยีนส์ งานอดิเรก เล่นฟิตเนส เล่นเซิร์ฟ
ชีวิตจริงตอนเด็กๆ ลำบากมาก พ่อแม่แยกทางกัน แม่รับหนัที่เลี้ยงดูเขาและพี่ชายโดยลำพัง ต้องอยู่แต่ในห้องเล็กๆ แคบๆ มีเฟอร์นิเจอร์ผุๆ ไม่กี่ชิ้น เวลากินข้าวก็ใช้กระดาษหนังสือพิมพ์ปูบนเตียงนอนแทนโต๊ะอาหาร แม้จะเป็นช่วงลำบาก แต่ดีแลนมีสิ่งประทับใจที่สุดคือ เวลาที่เขาเป็นลมชักแม่จะรีบอุ้มเขาที่อยู่ในสภาพน้ำลายฟูมปากไปส่งโรงพยาบาล โดยที่ไม่ได้ใส่รองเท้า และนี่เองที่เขายอมรับว่ายังทำใจกับการเสียชีวิตของแม่ไม่ได้ หลังจากนั้นพ่อก็รับเขาและพี่ชายมาดูแลต่อ
สมัยเรียนหนังสือมีสาวๆ มารุมล้อมมากมาย ทำให้พวกนักเรียนเกเรไม่ถูกชะตาหาเรื่องรุมซ้อมเป็นประจำแต่เขาไม่สู้ แถมไม่เคยปริปากให้พ่อกับพี่ชายฟัง และด้วยเหตุที่หน้าตาดีนี่เอง ทำให้เขาเริ่มรับงานถ่ายแบบบ้าง พอเรียนจบก็หันมาถ่ายแบบเต็มตัว แต่รายได้ยังไม่พอต้องใช้ชีวิตประหยัดแบบเดิม ทำให้นิสัยนี้ติดตัวเขามาตลอด
บุคลิกเงียบๆ ไม่ค่อยพูดจา มีความรับผิดชอบ นิสัยติดดิน เพื่อนสนิทในวงการคือจาง ซุนเจี๋ย เวลาไม่มีงานจะชอบอยู่บ้านเฉยๆ มากกว่าออกไปเที่ยวข้างนอก
รักครั้งแรกเริ่มตั้งแต่อายุ 14 ปี จนถึงปัจจุบันมีความรักมาแล้วทั้งหมด 4-5 ครั้ง สเปคผู้หญิงต้องผมยาว มีน้ำใจ ใสซื่อ อ่อนโยน นิสัยดีเข้าใจในตัวเขา ปัจจุบันมีแฟนแล้ว ชื่อเอมี่ เป็นสาวนอกวงการ ซึ่งยังเรียนอยู่ที่อเมริกา
ยงอิน
ยงอิน เป็นเมืองในจังหวัดคย็องกี ประเทศเกาหลีใต้ เป็นเมืองสำคัญในเขตเมืองหลวงโซล มีประชากรเกือบ 1 ล้านคน เมืองยงอินมีการพัฒนาขึ้นอย่างรวดเร็วในศตวรรษที่ 21 วัดได้จากการที่เมืองนี้มีประชากรเพิ่มขึ้นมากที่สุดในเกาหลีใต้ ทั้งยงอินยังเป็นที่ตั้งของเอเวอร์แลนด์และสวนน้ำแคริปเบี่ยนเบย์ ซึ่งเป็นสวนน้ำและสวนสนุกที่ได้รับความนิยมมากที่สุดในเกาหลีใต้ และยังมีหมู่บ้านเกาหลีโบราณที่ใหญ่ที่สุดตั้งอยู่ด้วย
ยงอินมีพื้นที่ใกล้เคียงกับโซล โดยประกอบไปด้วยย่านชุมชนเมืองหนาแน่นอย่างเขตซูจีและเขตคีฮึง และพื้นที่ชนบทกึ่งเมืองอย่างเขตชออิน พื้นที่เขตเมืองยงอินตั้งอยู่ใกล้กับเมืองหลวง และสามารถเดินทางโดยใช้รถยนต์จากใจกลางเมืองโซลโดยใช้เวลาประมาณ 30 ถึง 40 นาทีโดยประมาณผ่านทางพิเศษคย็องบูหรือทางพิเศษโซล-ยงอิน, รถไฟสายบุนดัง, รถไฟสายซินบุนดัง หรือรถบัสมหานครโซล รถไฟสายซินบุนดังซึ่งมีความเร็ว 110 กิโลเมตรต่อชั่วโมงจะขยายไปถึงเขตซูจีในปลายปี พ.ศ. 2558 ซึ่งจะทำให้ชาวเมืองยงอินสามารถเดินทางไปสถานีคังนัมได้ภายในเวลา 20 ถึง 30 นาที รถไฟสายบุนดังได้ขยายไปทางใต้ถึงสถานีคีฮึง เมื่อเดือนธันวาคม พ.ศ. 2554 เพื่อเชื่อมสายเอเวอร์ไลน์ที่จะขยายไปสู่สวนสนุกเอเวอร์แลนด์ ในเดือนธันวาคม พ.ศ. 2556 รถไฟสายบุนดังได้ขยายสู่สถานีซูว็อนซึ่งอยู่ในรถไฟใต้ดินโซล สาย 1
เมืองยงอินเป็นที่ตั้งของหลายมหาวิทยาลัย ที่มีชื่อเสียงเช่น มหาวิทยาลัยยงอิน ซึ่งมีชื่อเสียงทางด้านกีฬา, มหาวิทยาลัยมย็องจี (วิทยาเขตยงอิน), มหาวิทยาลัยฮันกุกและกิจการต่างประเทศ (วิทยาเขตยงอิน), มหาวิทยาลัยตำรวจ, มหาวิทยาลัยคังนัม (ชื่อมาจากสถานที่ตั้งเก่าซึ่งอยู่ เขตคังนัม, โซล), วิทยาลัยยงอินซงดัมและมหาวิทยาลัยดันกุก ส่วนโรงเรียนเช่น โรงเรียนนานาชาติคย็องกีซูว็อน และ โรงเรียนเวิร์ลไอบี ซึ่งมีหลักสูตรสำหรับนักศึกษาต่างชาติตั้งอยู่ระหว่างเขตเมืองซูว็อนกับยงอิน
ถึงแม้จะมีหลักฐานทางประวัติศาสตร์ว่ามีมนุษย์มาตั้งถิ่นฐานที่เมืองยงอินตั้งแต่คริสศตวรรษที่ 5 แต่เมืองยงอินพึ่งได้รับการยกสถานะเป็นเมืองเมื่อเดือนมีนาคม พ.ศ. 2539
ยงอินแบ่งการปกครองออกเป็น 3 "คู" (เขต) :
รถไฟของเมืองยงอินเป็นส่วนหนึ่งของรถไฟใต้ดินโซล ส่วนรถไฟสายบุนดังก็ขยายเข้าสู่เมืองยงอิน มี สถานีจุ๊กจ็อน, สถานีโบจ็อง, สถานีคูซ็อง, สถานีซินกัน, สถานีคิฮึง และสถานีซังกัล โดยขยายโดยตรงเข้าสู่สถานีซูว็อน ตั้งแต่เดือนพฤษภาคม พ.ศ. 2556 สายเอเวอร์ไลน์ ซึ่งเป็นทางรถไฟสายใหม่ได้เปิดดำเนินการ โดยเชื่อมกับสายบุนดังที่สถานีคิฮึง ตั้งแต่ปี 2559 เป็นต้นไปพื้นที่เขตซูจีจะมีสถานีจากสายซินบุนดังเพิ่มอีก 4 สถานี ซึ่งจะทำให้ผู้ที่พักอาศัยในเขตซูจีสามารถเดินทางถึงสถานีคังนัมโดยใช้เวลาน้อยกว่า 30 นาที
ยงอินมีสถานีขนส่งรถโดยสารระหว่างเมืองโดยตั้งอยู่ที่ใจกลางเมือง แต่ชาวเมืองยงอินที่อาศัยอย่างหนาแน่นทางตอนเหนือของเมืองมักจะไปใช้บริการสถานีขนส่งที่แขวงยาทัพ ซ็องนัม ซึ่งสะดวกมากกว่า
อัลด์โนอา.เซโร่
อัลด์โนอา.เซโร่ (, ) เป็นอนิเมะโทรทัศน์แนวหุ่นยนต์ ผลิตโดยค่าย Olympus Knights และ A-1 Pictures ออกอากาศตอนแรกเมื่อ กรกฎาคม พ.ศ 2557 โดยแบ่งเป็นครึ่งแรกและครึ่งหลังอย่างละ 12 ตอน โดยครึ่งหลังออกอากาศในเดือน มกราคม พ.ศ 2558 สำหรับครึ่งแรกนับว่าเป็นอนิเมะที่ได้รับผลตอบรับสูงสำหรับท้ายปี พ.ศ. 2557 แต่การวางเนื้อเรื่องในครึ่งหลังทำออกมาได้ไม่ดีนักซึ่งส่งผลให้ได้รับคำโจมตีและได้รับความนิยมลดลงเรื่อยๆ
ในปี ค.ศ. 1972 มนุษยชาติได้ค้นพบอารยธรรมโบราณที่เรียกว่า "ไฮเปอร์เกท" บนพื้นผิวของดวงจันทร์ ซึ่งด้วยอารยธรรมนี้ ทำให้มนุษยชาติ สามารถไปตั้งรกรากและอาศัยอยู่บนดาวอังคาร ในบรรดาบุคคลที่ไปยังดาวอังคารเหล่านั้น ศาสตราจารย์ เรเวอร์ ได้ค้นพบกับอารยธรรมเก่าแก่ของดาวอังคารที่เรียกว่า "อัลด์โนอา" ซึ่งเป็นแหล่งพลังงานอนันต์ เรเวอร์ ได้ตั้งตนเป็นจักรพรรดิและสถาปนาดาวอังคารเป็นจักรวรรดินามว่า "จักรวรรดิเวิร์ส" ในการนี้ ได้แต่งตั้งคน 37 คนขึ้นเป็นอัศวินชั้นบรรดาศักดิ์ เคานต์ และยืมสิทธิ์การใช้อัลด์โนอา มีปราการอวกาศและกองทหารเป็นของตัวเอง อย่างไรก็ตาม แม้ว่าเวิร์สจะมีอารยธรรมและเทคโนโลยีที่สูงส่ง แต่ชีวิตความเป็นอยู่กลับยากลำบากเนื่องจากขีดจำกัดทางด้านทรัพยากรน้ำและอากาศ
ภายหลัง จักรวรรดิเวิร์ส ก็ประกาศสงครามต่อสหพันธ์โลก ในปี 1999 ระหว่างการต่อสู้บนดวงจันทร์ ไฮเปอร์เกทเกิดการระเบิดขึ้นทำให้มีเศษชิ้นส่วนของดวงจันทร์แตกออกและตกลงสู่โลก ทำให้สงครามต้องยุติ และในอีก 15 ปีต่อมาใน ค.ศ. 2014 เจ้าหญิงแห่งจักรวรรดิเวิร์สได้เสด็จเยือนโลกเพื่อต้องการผูกไมตรีและสันติภาพ แต่ก็เกิดเหตุลอบปลงพระชนม์โดยกลุ่มบุคคลไม่ทราบฝ่าย นั้นเองทำให้เหล่าตระกูลอัศวินทั้ง 37 ใช้เป็นข้ออ้างตัดสินใจเปิดสงครามกับสหพันธ์โลกและเริ่มโจมตีโลกอีกครั้ง
อัลด์โนอา.เซโร่ ฉบับบลูเรย์และดีวีดีที่วางจำหน่ายในประเทศญี่ปุ่น
ปลาคลาวน์คิลลี่ฟิช
ปลาคลาวน์คิลลี่ฟิช (; ; "Epi" เป็นภาษากรีกหมายถึง "ยอด" หรือ "อยู่บน" "platys" หมายถึง "แบนราบ", "annulatus" เป็นภาษาละติน หมายถึง "วงแหวน", โดยรวมหมายถึงลักษณะที่มีปล้องลำตัวเหมือนวงแหวนที่ว่ายน้ำแบนราบไปกับผิวน้ำ) เป็นปลาน้ำจืดขนาดเล็กชนิดหนึ่ง จำพวกปลาคิลลี่ฟิช จัดอยู่ในวงศ์ Nothobranchidae
พบกระจายพันธุ์ตั้งแต่ตอนใต้ของกินี, เซียร์ราลีโอน ไปจนถึงไลบีเรีย พบในแหล่งน้ำจืดช่วงที่ใกล้กับชายฝั่งทะเล โดยอาศัยอยู่ในลำธารน้ำที่ไหลเอื่อย ๆ ในป่าเปิดแบบสะวันนา และลำธารในเขตป่าฝน มักอาศัยในลำธารที่มีพรรณไม้น้ำขึ้นอยู่หนาแน่น เนื่องจากวางไข่ไว้ตามใบของพืชน้ำ ส่วนหัวมีจุดกลมเล็ก ๆ เห็นเด่นชัด เชื่อว่ามีไว้เพื่อเป็นประสาทรับแสงสว่าง เพื่อให้รู้ถึงความมืด-สว่าง ในช่วงเวลากลางวัน สีสันตามลำตัวมีความหลากหลายมาก ตามแหล่งที่มา เช่น มีครีบสีส้มเข้ม และครีบอกสีฟ้า-เขียว หรือครีบหลังและครีบอกที่เป็นสีน้ำตาลเหลืองอ่อน
มีความยาวเต็มที่ 4-5 เซนติเมตร ในตัวผู้ และ 3-4 เซนติเมตร ในตัวเมีย โตเต็มที่เมื่ออายุได้ 2 ปี
นิยมเลี้ยงเป็นปลาสวยงาม โดยเฉพาะในตู้ไม้น้ำ และสามารถเพาะขยายพันธุ์ในที่เลี้ยงได้ ราวทุก ๆ 1-2 วัน จะออกไข่เสมอ ใช้เวลาราว 12-14 วัน ในการฟักเป็นตัว
Epiplatys
Epiplatys เป็นสกุลของปลาน้ำจืดจำพวกปลาคิลลี่ฟิช ในวงศ์ Nothobranchiidae
คำว่า "Epiplatys" มาจากภาษากรีกคำว่า ἐπί (epí) หมายถึง "ยอด" หรือ "อยู่บน" และคำว่า πλατύς (platýs) หมายถึง "แบนราบ" โดยมีความหมายถึง ลักษณะของครีบหลังที่อยู่จนเกือบสุดปลายหาง และพฤติกรรมที่มักว่ายน้ำแบนราบไปกับผิวน้ำ
เป็นปลาที่กระจายพันธุ์อย่างกว้างขวางในทวีปแอฟริกา พบทั้งในน้ำจืดและน้ำกร่อย มีความใกล้ชิดกับสกุล "Aplocheilus" หรือ ปลาหัวตะกั่ว ที่พบได้ในทวีปเอเชียรวมถึงประเทศไทย มีจุดเด่น คือ ส่วนหัวด้านบนมีจุดกลมเล็ก ๆ เห็นชัดเจน สันนิษฐานว่ามีไว้เพื่อเป็นประสาทรับสัมผัสความมืด-สว่าง ในช่วงเวลากลางวัน
เป็นปลาขนาดเล็ก มีสีสันสวยงาม จึงนิยมเลี้ยงกันเป็นปลาสวยงาม
อาแล็ง เดอลง
อาแล็ง ฟาเบียง มอริส มาร์แซล เดอลง () เป็นนักแสดงและนักธุรกิจชาวฝรั่งเศสซึ่งปัจจุบันมีสถานะเป็นพลเมืองฝรั่งเศสและสวิส เกิดเมื่อวันที่ 8 มิถุนายน ค.ศ. 1935 (พ.ศ. 2478) ที่เมืองโซ (Sceaux) จังหวัดโอดแซน แคว้นอีล-เดอ-ฟร็องส์ ไม่ไกลจากปารีส พ่อแม่ของเขา ฟาเบียงและเอดิตหย่ากันตั้งแต่เขายังเด็ก ๆ เพื่อกลับมาแต่งงานกันใหม่ เขามีพี่น้องต่างพ่อ-แม่อีก 3 คน (ชาย 2 หญิง 1) เข้าเรียนโรงเรียนประจำของโรมันคาทอลิก ซึ่งเป็นหนึ่งในหลาย ๆ โรงเรียนของเขา เพราะเขาจะโดนไล่ออกบ่อยครั้งเนื่องจากความเกกมะเหรกเกเร แต่สงสัยเห็นมีแววด้านศาสนา ครั้งหนึ่งครูเคยแนะนำให้เขาไปบวชเรียน
เดอลง ออกจากโรงเรียนตอนอายุ 14 ขวบ และใช้เวลาช่วงสั้น ๆ ทำงานที่ร้านขายเนื้อของพ่อบุญธรรม จากนั้น 3 ปี เขาไปเกณฑ์เป็นทหาร และในปี ค.ศ. 1953 เขาถูกส่งตัวไปรบในสงครามอินโดจีนครั้งแรก โดยเดอลงเป็นทหารอยู่กว่า 11 เดือน ซึ่งในจำนวนมี 5 เดือนที่เขาอยู่ในห้องขัง จากความผิดเรื่องระเบียบวินัย จนโดนขับออกจากกองทัพ เขาเลยกลับไปปารีส เงินทองก็ไม่มี ทำงานทุกอย่างตามแต่คนจะจ้าง ทั้งบริกร คนเฝ้าประตู และพนักงานขาย ระหว่างนี้เอง เขาได้พบดาราสาว บรีฌิต โอแบร์ และไปงานเทศกาลภาพยนตร์เมืองกาน กับเธอเป็นก้าวแรกสู่วงการแสดงของเขา ที่กาน เดอลงไปเตะตาแมวมองคนดังอย่างเดวิด โอ. เซลซ์นิก ซึ่งพาเขาไปทดสอบหน้ากล้อง ผลออกมาเป็นที่พอใจ เดอลงเลยได้รับสัญญาเล่นหนัง และเรียนภาษาอังกฤษ เขากลับไปเรียนภาษาที่ปารีส และได้พบผู้กำกับอีฟว์ อาเลแกร ที่กล่อมเขาให้อยู่เล่นหนังที่ฝรั่งเศสดีกว่า ซึ่งเซลซ์นิกก็ยินยอมให้เดอลงยกเลิกสัญญา และอาเลแกรให้เขาเล่นหนังเรื่องแรก "Quand la femme s'en mêle" ตามด้วยหนังตลกเรื่อง "Faibles Femmes" หนังเรื่องแรกของเขาที่ฉายในอเมริกาและประสบความสำเร็จด้วย
หวานมันส์ ฉันคือเธอ 2
หวานมันส์ ฉันคือเธอ 2 ภาพยนตร์ไทย แนวตลกเบาสมองจาก ไฟว์สตาร์ โปรดักชั่น ภาคต่อของ หวานมันส์ ฉันคือเธอ ออกฉายเมื่อวันที่ 14 พฤษภาคม 2531 กำกับโดย สักกะ จารุจินดา นำแสดงโดย สันติสุข พรหมศิริ จินตหรา สุขพัฒน์ เกรียงไกร อุณหะนันทน์ เกียรติ กิจเจริญ และ วัชระ ปานเอี่ยม
เรื่องราวเกิดขึ้นหลังจากที่ นับเดือน และ ต้อล สามารถสลับกลับเข้าร่างของตัวเองได้
เขาก็คบกับนับเป็นแฟนท่ามกลางความสงสัยของ
อาจารย์ประจำชั้นและ หมู คู่อริของต้อล
ต่อมาต้อลต้องย้ายออกจากบ้านไปอยู่หอพักเนื่องจากพ่อของต้อลต้องย้ายไปทำงานที่ต่างจังหวัดหมูจึงให้รุ่นพี่ที่มี
ห้องติดกับห้องของต้อลพิสูจน์ว่าต้อลเป็นเกย์หรือเปล่า
จนทำให้นับเข้าใจผิดต้อลแล้วต้อลจะสามารถง้อนับได้
หรือไม่
ฮัดสัน
ฮัดสัน มอเตอร์ คาร์ คอมพานี () เป็นผู้ผลิตรถยนต์ฮัดสันและอีกหลายยี่ห้อในเมืองดีทรอยต์ รัฐมิชิแกน จากปี ค.ศ. 1909 ถึง ค.ศ. 1954 โดยในปี ค.ศ. 1954 ฮัดสันได้เข้ารวมกิจการกับแนช-เคลวิเนเตอร์ คอร์ปอเรชั่น กลายเป็นอเมริกันมอเตอร์ส ส่วนชื่อฮัดสันนั้นถูกใช้บนรถจนถึงรุ่นปี ค.ศ. 1957
ฮัดสันถูกก่อตั้งเมื่อวันที่ 20 กุมภาพันธ์ ค.ศ. 1909 โดยนักธุรกิจจากดีทรอยต์แปดคน ส่วนชื่อฮัดสันนั้นมาจากโจเซฟ แอล. ฮัดสัน เจ้าของห้างสรรพสินค้าฮัดสันผู้มอบทุนเพื่อสร้างรถยนต์ที่ราคาต่ำกว่า 1,000 ดอลลาร์สหรัฐ (ประมาณ 26,248 ดอลลาร์สหรัฐเมื่อเทียบกับเงินปัจจุบัน) หนึ่งในผู้จัดการของบริษัทคือรอย ดี. เชปิน ซึ่งเคยทำงานร่วมกับแรนซัม อี. โอลด์สมาก่อน รถฮัดสัน "ทเวนตี" เป็นหนึ่งในรถราคาประหยัดคันแรก ๆ ของสหรัฐอเมริกา และประสบผลสำเร็จอย่างสูง จนต้องสร้างโรงงานผลิตเพิ่มอีกแห่ง
ในปี ค.ศ. 1919 ฮัดสันได้เริ่มการผลิตรถยนต์เอสเซกซ์ (Essex) ซึ่งเป็นรถราคาประหยัดที่ออกแบบมาเพื่อแข่งขันกับเชฟโรเลตและฟอร์ด โดยที่ฮัดสันจะเป็นรถที่หรูหราและมีราคาแพงกว่า รถเอสเซกซ์เป็นที่นิยมอย่างมาก ในฐานะรถยนต์ที่ครอบครัวทั่วไปสามารถซื้อได้ ในปี ค.ศ. 1932 ฮัดสันสิ้นสุดการผลิตรถเอสเซกซ์ และเปลี่ยนชื่อรถราคาประหยัดเป็นเทอร์ราเพลน (Terraplane) ซึ่งใช้จนไปถึงปี ค.ศ. 1938 โดยถูกเปลี่ยนชื่อกลายเป็นฮัดสัน 112 แทน
ในช่วงระหว่างปี ค.ศ. 1942 - 1945 ฮัดสันยุติการผลิตรถยนต์ชั่วคราวเพื่อผลิตอาวุธยุทโธปกรณ์สำหรับใช้ในการสู้รบในสงครามโลกครั้งที่สอง ซึ่งรวมไปถึงชิ้นส่วนเครื่องบิน เครื่องยนต์เรือและปืนต่อสู้อากาศยาน เครื่องยนต์ "อินเวเดอร์" ของฮัดสันถูกใช้ในเครื่องบินหลายลำที่ใช้ในการยกพลขึ้นบกที่นอร์ม็องดี
ยุคหลังสงครามเป็นช่วงเวลาที่สามยักษ์ใหญ่ (จีเอ็ม ฟอร์ดและไครสเลอร์) แห่งอุตสาหกรรมยานยนต์ในสหรัฐอเมริกากำลังแข่งขันกันอย่างดุเดือด ทำให้ผู้ผลิตรถยนต์อิสระเริ่มอยู่ยากขึ้นเรื่อย ๆ ผู้ผลิตรายย่อยจึงจำเป็นต้องรวมกลุ่มทางธุรกิจเพื่อการอยู่รอด ในวันที่ 1 พฤษภาคม ค.ศ. 1954 ฮัดสันได้รวมกิจการกับแนช-เคลวิเนเตอร์กลายเป็นอเมริกันมอเตอร์ส แต่เนื่องจากยอดขายที่ไม่ค่อยดี ทำให้อเมริกันมอเตอร์สตัดสินใจเลิกใช้ทั้งชื่อฮัดสันและแนชในปี ค.ศ. 1957 รถฮัดสันคันสุดท้ายเลื่อนออกจากสายพานการผลิตที่เมืองเคโนชา รัฐวิสคอนซินเมื่อวันที่ 25 มิถุนายน ค.ศ. 1957
พบดาว
พบดาว อัลบั้มพิเศษจาก อาร์เอส ซาวด์ ออกวางแผงเมื่อปี 2527 เป็นการต่อยอดความสำเร็จ
จากอัลบั้ม รวมดาว ซึ่งวางแผงในปีเดียวกันโดย
นำเอานักร้องหนุ่มจากรวมดาว 4 คนมาร้องเพลงลูกกรุง
สุดอมตะที่ได้เรียบเรียงดนตรีใหม่ซึ่งอัลบั้มนี้ประสบความ
สำเร็จอย่างมากจึงได้มีการออกอัลบั้ม พบดาว 2 ตามออกมาในปี 2529
วันสิทธิมนุษยชน
วันสิทธิมนุษยชน ตรงกับวันที่ 10 ธันวาคม มีการเฉลิมฉลองทั่วโลก
วันนี้ได้รับเลือกเพื่อยกย่องสหประชาชาติ ซึ่งสมัชชาใหญ่มีมติเห็นชอบและประกาศปฏิญญาสากลว่าด้วยสิทธิมนุษยชน (UDHR) ซึ่งเป็นการแถลงสิทธิมนุษยชนทั่วโลกครั้งแรกและเป็นความสำเร็จใหญ่แรก ๆ ของสหประชาชาติที่เพิ่งก่อตั้ง การก่อตั้งวันสิทธิมนุษยชนอย่างเป็นทางการเกิดขึ้นที่การประชุมใหญ่ที่ 317 ของสมัชชาใหญ่เมื่อวันที่ 4 ธันวาคม 2493 เมื่อสมัชชาใหญ่ประกาศข้อมติที่ 423(5) เชิญชวนให้รัฐสมาชิกทั้งหมดและองค์การอื่นที่สนใจเฉลิมฉลองวันดังกล่าวตามที่เห็นสมควร
ปกติวันนี้มีการประชุมและการนัดพบทางการเมืองระดับสูง และเหตุการณ์และนิทรรศการวัฒนธรรมว่าด้วยประเด็นสิทธิมนุษยชน นอกเหนือจากนี้ เดิมวันที่ 10 ธันวาคม มีการมอบรางวัลสหประชาชาติในสาขาสิทธิมนุษยชนทุกห้าปีและรางวัลโนเบลสาขาสันติภาพ องค์การภาครัฐและนอกภาครัฐจำนวนมากซึ่งมีกิจกรรมในสาขาสิทธิมนุษยชนยังจัดเหตุการณ์พิเศษเพื่อเฉลิมฉลองวันนี้ เช่นเดียวกับองค์การพลเมืองและสังคมจำนวนมาก
จับ (เพลงวรกร ศิริสรณ์)
"จับ" เป็นซิงเกิลแรกของ วรกร ศิริสรณ์ ผู้ชนะการแข่งขันเดอะสตาร์ ค้นฟ้าคว้าดาว ปี 10 ประพันธ์เนื้อร้องโดย มานพ สุขพาสน์เจริญ, แต่งทำนองและเรียบเรียงโดย ม.ล.บวรชัย สุขสวัสดิ์ ออกจำหน่ายในวันที่ 4 มิถุนายน พ.ศ. 2557 เพลงนี้ยังถูกรวมในอัลบั้มของ "10 Years Of Love บทเพลงรักจากเดอะสตาร์"
มิวสิกวิดีโอนี้เผยแพร่ครั้งแรกในวันที่ 12 มิถุนายน พ.ศ. 2557 มี 2 เวอร์ชัน ได้แก่ เวอร์ชันปกติ กับ Dance Ver.
เพลง "จับ" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 2 มิถุนายน พ.ศ. 2557 และอันดับสูงสุด 3 GMM Grammy Gmember Song Chart Top 5 ประจำวันที่ 23 มิถุนายน พ.ศ. 2557 จากการจัดอันดับของเว็บไซต์ Gmember.com
สุรชัย เชษฐโชติศักดิ์
สุรชัย เชษฐโชติศักดิ์ หรือที่คนในวงการมักจะเรียกว่า เฮียฮ้อ เป็นประธานกรรมการบริหารบริษัท อาร์เอส จำกัด (มหาชน)
สุรชัยเกิดเมื่อวันที่ 5 พฤศจิกายน พ.ศ. 2505 เป็นนักธุรกิจชาวไทยเชื้อสายจีนและเป็นน้องชายของ เกรียงไกร เชษฐโชติศักดิ์ หรือ เฮียจั๊วะ อดีตประธานกรรมการบริหารของอาร์เอส
สุรชัยจบการศึกษาระดับประถมศึกษาจากโรงเรียนเทพอักษร และ ระดับมัธยมศึกษาจากโรงเรียนสีตบุตรบำรุง
ปัจจุบันสำเร็จการศึกษาระดับปริญญาตรีจากคณะรัฐศาสตร์ โครงการศิลปศาสตรบัณฑิตภาคพิเศษ มหาวิทยาลัยรามคำแหง
พ.ศ. 2519 เกรียงไกรและสุรชัยในวัยเพียง 14 ปีได้เริ่ม
ต้นทำธุรกิจอัดแผ่นเสียงขายในชื่อ โรสซาวด์ มีสัญลักษณ์เป็นรูปดอกกุหลาบสีแดงและมีเงินลงทุน
เริ่มต้นเพียง 50,000 บาทแต่สามารถทำรายได้อย่าง
มหาศาลต่อมาได้เปลี่ยนมาเป็นอัดเทปคาสเซทขาย
หลังจากนั้นได้มีกฎหมายลิขสิทธิ์ออกมาทำให้กระทบต่อ
ธุรกิจของโรสซาวด์เกรียงไกรและสุรชัยจึงตัดสินใจเปลี่ยน
ธุรกิจมาเป็นธุรกิจค่ายเพลงพร้อมกับเปลี่ยนชื่อบริษัทจากโรสซาวด์เป็น อาร์เอส ซาวด์ ในปี 2524 โดยมีวง อินทนิล ที่ไปพบในห้องอัดเป็นศิลปินเบอร์แรก
สุรชัยแต่งงานกับ สุจีรา เชษฐโชติศักดิ์ เมื่อปี 2529 มีบุตรชายสองคนคือ เชษฐ เชษฐโชติศักดิ์ และ โชติ เชษฐโชติศักดิ์
อัสแซสซินส์ครีด (หนังสือชุด)
นวนิยายชุดอัสแซสซินส์ครีด เขียนขึ้นโดย Anton Gill นักเขียนชาวอังกฤษภายใต้นามปากกาว่า "Oliver Bowden" มีเนื้อหาที่อ้างอิงมาจากเนื้อเรื่องหลักของซีรีส์เกมอิงประวัติศาสตร์ขายดีของยูบิซอฟต์ มอนทรีออล แอสแซสซิน ครีด ซึ่งเป็นเรื่องราวของนักฆ่าหลายคนที่ต้องต่อสู้กับกลุ่มเทมพลาร์ในช่วงเวลาต่างๆในประวัติศาสตร์ หนังสือตีพิมพ์กับสำนักพิมพ์ เพนกวินบุ๊คส์ หนังสือเล่มแรกของซีรียส์ "Assassin's Creed: Renaissance" วางจำหน่ายวันที่ 26 พฤศจิกายน คศ. 2009
เป็นหนังสือนิยายเล่มแรกของซีรีส์ ซึ่งตีพิมพ์ในปี 2009 กล่าวถึง Ezio Auditore da Firenze ชายหนุ่มที่ต้องการแก้แค้นฆาตกรที่ฆ่าพ่อของเขาและ
คืนเกียรติให้กับครอบครัว เขาจึงเริ่มต้นฝึกฝนตนเองเพื่อเป็นมือสังหารและถูกดึงเช้าสู่สงครามระหว่างเหล่ามือสังหารกับฝ่ายอัศวินเทมพลาร์ เพื่อแย่งชิงสิ่งที่เรียกว่า "Apple of Eden"
เป็นนิยายเล่มที่สองของซีรีส์ วางจำหน่ายในปี 2010 ซึ่งเนื้อเรื่องในนิยายจะแตกต่างจากเนื้อเรื่องในเกมโดยจะกล่าวถึงเรื่องราวสี่ปีต่อมา (1503) หลังจาก Ezio ได้คืนอิสรภาพให้กรุงโรม
จากการปกครองของ Cesare Borgia ผู้ที่จะยึดครองอิตาลี
จะเป็นคำบอกเล่าของ Niccolo Polo พ่อของ Marco Polo เกี่ยวกับเรื่องราวชีวิตของ Altaïr หนึงในมือสังหารที่ฝีมือยอดเยี่ยม ตั้งแต่เริ่มเข้ามาเป็นมือสังหาร
จนกระทั่งช่วงบั้นปลายชีวิต ซึ่งในตอนท้ายของหนังสือจะกล่าวถึง Ezio ได้อ่านบันทึกนี้และเดินทางมาถึงเมืองซึ่งเป็นช่วงเริ่มต้นของเกม
หลังจากที่ Ezio Auditore มาถึงคอนสแตนติโนเปิล เขาก็ค้นหาความจริงเกี่ยวกับองค์กรมือสังหารและ ""ผู้มาก่อน"" แต่การค้นหาของเขาได้นำทางให้ขามาเจอกับเหล่าอัศวินเทมพลาร์ที่ปกครอง
ในคอนสแตนติโนเปิล นิยายเล่มนี้วางจำหน่ายเมื่อวันที่ 24 พฤศจิกายน 2011 ในสหราชอาณาจักร และในวันที่ 29 พฤศจิกายน 2011 ในสหรัฐอเมริกา
เป็นเรื่องราวจากบันทึกของ Haytham Kenway เล่าถึงชีวิตที่พลิกผันของเขาในวัยเด็ก จนได้ก้าวขึ้นมาเป็นผู้นำสูงสุดของเหล่าเทมพลาร์ ออกวางจำหน่ายเมื่อวันที่ 4 ธันวาคม 2012 
จะกล่าวถึง Edward Kenway ซึ่งเป็นพ่อของ Haytham Kenway และเป็นปู่ของ Connor Kenway ซึ่งเป็นเรื่องราวของ Edward Kenway จากลูกเรือธรรมดา
ที่กลายเป็นโจรสลัดที่โด่งดัง และยังเข้าร่วมในสงครามระหว่างมือสังหารและเทมพลาร์ ออกวางจำหน่ายวันที่ 26 พฤศจิกายน 2013
กล่าวถึงเรื่องราวในอีกมุมมองหนึ่งจาก Elise และบางเรื่องที่ไม่ได้อยู่ในวิดีโอเกมอัสแซสซินส์ครีด ยูนิตีซึ่งเนื้อเรื่องเกี่ยวกับการปฏิวัติฝรั่งเศส นวนิยายเล่มนี้ออกวางจำหน่ายในเดือนพฤศจิกายน 2014
อัสแซสซินส์ครีด: อัลตาเอียร์ โครนิเคิล
อัสแซสซินส์ครีด: อัลตาเอียร์ โครนิเคิล () เป็นวิดีโอเกมของซีรีส์อัสแซสซินส์ครีด พัฒนาโดย Gameloft และเผยแพร่โดย Ubisoft สำหรับเครื่องเล่น Nintendo DS Android iOS webOS Symbian Java ME และ Windows Phone ออกจำหน่ายในประเทศสหรัฐอเมริกาเมื่อวันที่ 5 กุมภาพันธ์ 2008
นีโคไล อะปาลีคอฟ
นีโคไล เซียร์เกเยวิช อะปาลีคอฟ (; ) เกิดวันที่ 26 สิงหาคม ค.ศ. 1982 เป็นนักกีฬาวอลเลย์บอลชาวรัสเซีย เกิดที่ โอสค์, โอเรนบุร์กโอบลาสต์, สหภาพโซเวียต เขามีความสูง 2.03 เมตร และเล่นตำแหน่งตัวบล็อกกลาง เขาเป็นส่วนหนึ่งของทีมรัสเซียที่ได้รับเหรียญทองในโอลิมปิกฤดูร้อน 2012
นีโคไล ได้แชมป์ในรายการวอลเลย์บอลซีอีวีแชมป์เปียนลีก 2011-12 ร่วมกับเซนิต คาซาน นอกจากนี้เขายังได้รับรางวัล บล็อกยอดเยี่ยม ในการแข่งขันนี้
ประเทศโรดีเชีย
ประเทศโรดีเชีย () ได้ชื่อตามเซซิล โรดส์ และตั้งแต่ปี 2513 เป็นต้นไปรู้จักกันทั่วไปว่า สาธารณรัฐโรดีเชีย เป็นรัฐที่ไม่ได้รับการรับรองในแอฟริกาใต้ตั้งแต่ปี 2508 ถึง 2522 ด้านอาณาเขตเทียบเท่ากับประเทศซิมบับเวสมัยใหม่ มีเมืองหลวง คือ ซอลส์บรี (ปัจจุบันคือ ฮาราเร) ถือเป็นรัฐสืบทอดโดยพฤตินัยของอดีตอาณานิคมเซาเทิร์นโรดีเชียของบริติช (ซึ่งได้รัฐบาลที่รับผิดชอบในปี 2466)
ระหว่างความพยายามชะลอการเปลี่ยนผ่านทันทีสู่การปกครองฝ่ายข้างมากผิวดำ รัฐบาลผิวขาวที่เหนือกว่าของโรดีเชียออกคำประกาศอิสรภาพฝ่ายเดียว (UDI) จากสหราชอาณาจักรเมื่อวันที่ 11 พฤศจิกายน 2508 เดิมรัฐบาล UDI แสวงการรับรองเป็นราชอาณาจักรปกครองตนเองในเครือจักรภพแห่งชาติ แต่มีการกำหนดใหม่เป็นสาธารณรัฐในปี 2513
ให้หลังสงครามกองโจรอันป่าเถื่อนที่สู้รบกับองค์การชาตินิยมแอฟริกาที่คอมมิวนิสต์ให้ท้ายสององค์การ นายกรัฐมนตรีโรดีเชีย เอียน สมิธ ยอมให้ประชาธิปไตยสองเชื้อชาติในปี 2521 ทว่า ต่อมารัฐบาลชั่วคราวที่มีสมิธและเพื่อนร่วมงานสายกลางของเขา อะเบล มูโซเรวา (Abel Muzorewa) เป็นหัวหน้าไม่สามารถได้ความเห็นชอบจากนักวิจารณ์ต่างประเทศหรือหยุดการนองเลือดได้
ในเดือนธันวาคม 2522 มูโซเรวาเป็นนายกรัฐมนตรีแทนสมิธและทำความตกลงกับนักชาตินิยม ทำให้โรดีเชียเปลี่ยนกลับเป็นสถานภาพอาณานิคมชั่วคราวโดยรอการเลือกตั้งที่มีสิทธิออกเสียงเลือกตั้งทั่วไป สุดท้ายโรดีเชียได้รับการรับรองเอกราชในระดับนานาชาติในเดือนเมษายน 2523 พร้อมกับเปลี่ยนชื่อเป็นสาธารณรัฐซิมบับเว